hotchpotch/miracl-hf-unified huggingface dataset:
বড়াল নদী
বড়াল নদী বা বড়াল আপার নদী বাংলাদেশের উত্তর-পশ্চিমাঞ্চলের রাজশাহী জেলা এবং নাটোর জেলার একটি নদী। নদীটির দৈর্ঘ্য ৮৯ কিলোমিটার, গড় প্রস্থ ৬৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বড়াল আপার নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৭৭। এটি পদ্মা নদীর একটি শাখা নদী।
বড়াল নদীর উৎপত্তি রাজশাহী জেলার চারঘাট থেকে পদ্মা নদীর শাখা নদী হিসেবে। রাজশাহীর চারঘাট থেকে বাঘা, নাটোরের বাগাতিপাড়া, বড়াইগ্রাম, পাবনার চাটমোহর, ভাঙ্গুড়া ও ফরিদপুর উপজেলার মধ্য দিয়ে বাঘাবাড়ী হয়ে এটি হুড়া সাগরে মিশে নাকালিয়া নামক স্থানে যমুনা নদীতে পড়েছে। এটি রাজশাহী, নাটোর, পাবনা ও সিরাজগঞ্জ চারটি জেলা ও আটটি উপজেলার মধ্যদিয়ে প্রবাহিত হয়েছে। এটি পদ্মা-যমুনার সংযোগকারী নদী ছিল। এছাড়া এই নদী বাংলাদেশের সবচেয়ে বড় জলাভূমি চলনবিলের পানি প্রবাহের প্রধান সংযোগ নদী। নদীটি তুলনবামূলকভাবে ছোট হলেও এটির নাব্যতা ছিল ভালো, ছিল খরস্রোত। ১৯৮৫ খ্রিস্টাব্দে এর উৎপত্তিস্থলে, চারঘাটে, বন্যা নিয়ন্ত্রণের লক্ষ্যে একটি বাঁধ নির্মাণ করা হয়। এর ফলে বড়ালে জলপ্রবাহ কমে যেতে থাকে; নদীটির মরণ পক্রিয়া শুরু হয়। বড়ালের উৎসস্থল চারঘাটে একটি জলফটক, ৪৬ কিলোমিটার ভাটিতে আটঘড়ি নামক স্থানে আরো একটি জলফটক, বড়াইগ্রাম উপজেলার বনপাড়া এলাকায় তীরদখল, ১২৫ কিলোমিটার ভাটিতে পাবনার চাটমোহর উপজেলায় ৩টি আড়াআড়ি বাঁধ নির্মাণ এবং দহপাড়ায় আরো একটি জলফটক তৈরী করা হয়। জলফটকগলি নষ্ট হয়ে বন্ধ হয়ে গেলে বড়ালে জলপ্রবাহ শূন্যে নেমে আসে; ধীরে ধীরে বড়াল মরে যেতে থাকে এবং এককালের প্রমত্তা বড়াল নদী ক্রমশ: জলহীন কৃশ খালে পরিণত হয়। যোগাযোগের সুবিধার কারণে বড়াল নদীর দুই পাড়ে আড়ানী বাজার, রুসত্মমপুর পশুহাট, পাঁকা বাজার, জামনগর বাজার, বাঁশবাড়িয়া বাজার, তমালতলা বাজার, বাগাতিপাড়া থানা, দয়ারামপুর সেনানিবাসসহ ইত্যাদি গড়ে উঠেছিল। এগুলোর কর্মকাণ্ডেও ভাটা পড়ে।
ভবতারিণী কালীমন্দির, সিউড়ি
ভবতারিণী কালীমন্দির পশ্চিমবঙ্গের বীরভূম জেলার সিউড়ি শহরে অবস্থিত একটি বিখ্যাত কালী মন্দির।
মল্লভূম রাজ্যের দেওয়ান ও শক্তিসাধক চন্ডীচরণ মুখোপাধ্যায়ের পৌত্র কুলদানন্দ ১২৮৩ বঙ্গাব্দে সিউড়িতে দক্ষিণেশ্বর কালীবাড়ির ভবতারিণী কালীবিগ্রহের আদলে মূর্তি নির্মাণ করিয়ে সিউড়ি শহরে ভবতারিণী কালীবিগ্রহ প্রতিষ্ঠা করেন।
দক্ষিণাকালীমন্দির, দোহালিয়া
দক্ষিণাকালী মন্দির পশ্চিমবঙ্গের মুর্শিদাবাদ জেলার দোহালিয়া নামক স্থানে অবস্থিত একটি প্রাচীন কালী মন্দির।
সেন সম্রাট লক্ষ্মণসেন পণ্ডিত বনমালী সিংহের পাণ্ডিত্যে মুগ্ধ হয়ে দোহালিয়া অঞ্চলে কিছু জমিদান করেন। বনমালী সিংহ এই স্থানে একটি কালীমন্দির স্থাপন করেন। ১৮৯৭ খ্রিষ্টাব্দে এই প্রাচীন মন্দিরটি ভেঙ্গে তার ওপর নতুন দক্ষিণমুখী মন্দির নির্মিত হয়। মন্দিরের একটি উঁচু বেদীতে কূর্মাকৃতি ব্রহ্মশিলা প্রতিষ্ঠিত, যা দক্ষিণাকালীরূপে পূজিত। শিলার গায়ে সোনার চোখ ও জিভ নির্মাণ করা হয়েছে।
বনকালীমন্দির, অরোয়া
বনকালীমন্দির পশ্চিমবঙ্গের মুর্শিদাবাদ জেলার অরোয়া নামক গ্রামে অবস্থিত একটি প্রাচীন কালী মন্দির।
অরোয়া গ্রামের বনকালী ও ভৈরব মহাদেবের শিলামূর্তি প্রায় পাঁচশো বছরের পুরোনো। চোখ, কান ও নাক খোদাই করা একটি পাথরকে কালী রূপে ও সুঁচালো লম্বা পাথরখণ্ডকে শিব রূপে পূজা করা হয়।
শিকল কালীমন্দির, লালগোলা
শিকল কালীমন্দির পশ্চিমবঙ্গের মুর্শিদাবাদ জেলার লালগোলা নামক স্থানে অবস্থিত একটি প্রাচীন ঐতিহ্যশালী কালী মন্দির।
লালগোলার রাজা যোগীন্দ্রনারায়ণ তাঁর প্রাসাদের নিকটে ঊনবিংশ শতাব্দীতে এই মন্দির নির্মাণ করেন। দারুকাঠ নির্মিত সসজ্জিতা কালীবিগ্রহ নৃত্যরতা ও শিবের বুকের ওপর দন্ডায়মানা অবস্থায় নির্মিত। মূর্তিতে কোন নরমুণ্ড নেই। নীচের হাতদুটি জোড়বদ্ধ। দুইপাশে লক্ষ্মী ও সরস্বতী, সামনে কামদেব ও রতিদেবী এবং চামর হাতে কিন্নর ও কিন্নরী মূর্তি প্রতিষ্ঠিত।
এই কালিমন্দির ও সংলগ্ন রাজবাড়ি অতি প্রাচীন ও ঐতিহ্যদীপ্ত। সাহিত্যসম্রাট বঙ্কিমচন্দ্র চট্টোপাধ্যায় ডেপুটি ম্যাজিস্ট্রেট থাকাকালীন এই রাজবাড়িতে এসেছিলেন, রাজবাড়িটি বর্তমানে মুক্ত সংশোধনাগার হিসেবে চালিত হচ্ছে। এও জানা যায় নির্বাক হয়ে যাওয়ার আগে কবি কাজী নজরুল ইসলাম এই মন্দিরে বসে বহুবার শাক্ত সাধনা করেছেন। কথিত আছে, বিগ্রহ প্রতিষ্ঠার সময় ১০৮টি ছাগল বলি দেওয়া হলে কালীমূর্তি বলিকাঠের দিকে যাওয়ার চেষ্টা করলে পুরোহিত বিগ্রহের দুইহাতে শিকল বেঁধে দেন।
জোনবিল মেলা
জোনবিল মেলা হচ্ছে খাদ্যদ্রব্য বিনিময় করার মেলা। অসমের মরিগাও জেলার অন্তর্গত জাগীরোডে “জোনবিল” নামক একটি বিল আছে। এই বিলের পাড়ে অনুষ্ঠিত হওয়া মেলার নাম “জোনবিল মেলা"। মাঘ বিহুর পরের সপ্তাহে এই মেলা অনুষ্ঠিত হয়। এই মেলার বিশেষ তাৎপর্য হল ঘরোয়া ভাবে উৎপাদিত খাদ্য দ্রব্যের বিনময় করা। এখানকার সমতলে বসবাসকারী তিওয়া জনজাতির দ্বারা তৈরী করা শুকনো মাছ, পিঠা, সন্দেশ ইত্যাদি পাহাড়ে বসবাসকারী অন্যান্য জনজাতির সাথে বিনিময় করা এই মেলার প্রধান আকর্ষণ। বিভিন্ন জনজাতির সাথে বিনিময় করার ফলে পারস্পরিক সম্পর্কের সৃষ্টি হয়।
জোনবিল মেলা কবে আরম্ভ হয়েছিল সেই সমন্ধে কোন সঠিক তথ্য পাওয়া যায় না কিন্তু পন্ডিতদের অনুমান গোভারাজ্য প্রতিষ্ঠার সময় এই মেলা প্রথমবার আয়োজন করা হয়েছিল। লোকবিশ্বাসমতে, গোভারাজ্য প্রতিষ্ঠা করার পর রাজা ও রাণী রাত্রে এই বিলে ঘুরতে বের হন। রাত্রের নক্ষত্রের আলোতে বিল আলোকিত হয়ে উঠে। আনন্দিত হয়ে রানি “হেবে ছনাই পিল হঙদ” এই উক্তিটি করেন, যার অর্থ নক্ষত্রের মত বিল। অসমীয়া ভাষায় নক্ষত্রকে জোন বলা হয়ে থাকে। কালক্রমে অসমীয়া ও তিওয়া ভাষার সংমিশ্রণ হয়ে জোনবিল নামের উৎপত্তি হয়েছে।
মাঘ বিহুর পরের সপ্তাহে জোনবিল মেলা অনুষ্ঠিত করা হয় । সপ্তাহের শুক্রবার ও শনিবার এই মেলা অনুষ্ঠিত হয় যদিও মঙ্গলবার ও বুধবার থেকে এখানে মানুষের সমাগম দেখা যায়। মেলা আরম্ভ হওয়ার পুর্বে রাজা পরিষদ ও বিভিন্ন স্থানের বিশিষ্ট ব্যাক্তিরা জোনবিলে মাছ ধরেন। একে “রজা মাছ মরা” অর্থাৎ রাজা মাছ ধরা বলা হয়। মেলার দিন জনসাধারনকে এই বিলে মাছ ধরার জন্য অনুমতি দেওয়া হয়।
বিনিময় প্রথা জোনবিল মেলার মূল বিষয়। যদিও বিনিময় প্রথা এই মেলার মূল নীতি তথাপি এখানে মুদ্রার সাহায্যে ক্রয় বিক্রয় করার সুবিধা আছে। পাহাড়ে বসবাসকারি তিওয়া জনজাতির দ্বারা উৎপাদিত খাদ্য শস্য, কৃষি সামগ্রী যেমন: কচু, হলুদ, লঙ্কা, ঠেকেরা টেঙা ইত্যাদি সমতলে বসবাস করা মানুষের পিঠা, সন্দেশ ও মাছের সঙ্গে বিনিময় করেন। এই মেলায় পাহাড়ে বসবাসকারি খাসিয়া, জয়ন্তিয়া, গারো ও কার্বি লোকেরাও অংশ গ্রহণ করেন। বিনিময় প্রথা আরম্ভ হওয়ার সময় এখানে মুরগির লড়াই খেলা অনুষ্ঠিত করা হয়। মেলা সঠিকভাবে পরিচালনা করার জন্য পরিচালনা সমিতি গঠন করা হয়। পরিচালনা সমিতি মেলায় অংশ গ্রহনকারী ব্যাক্তির সুব্যাবস্থার প্রতি লক্ষ্য রাখেন।
জি টিভির সম্প্রচারিত অনুষ্ঠানমালার তালিকা
এটি টেলিভিশন চ্যানেল জি টিভির বর্তমান এবং পূর্বে সম্প্রচারিত অনুষ্ঠামালার তালিকা:
এই তালিকাটি শুধুমাত্র জি টিভির মৌলিক অনুষ্ঠানামালা বোঝান হয়েছে যেটি প্রথমবারের মত বিশ্বব্যাপি জি টিভিতে সম্প্রচারিত করা হয়।
হংসেশ্বরী কালীমন্দির, বাঁশবেড়িয়া
হংসেশ্বরী কালীমন্দির পশ্চিমবঙ্গের হুগলী জেলার বাঁশবেড়িয়া নামক স্থানে অবস্থিত একটি বিখ্যাত কালী মন্দির।
রাজা নৃসিংহদেব ১৭৯৯ খ্রিষ্টাব্দে হংসেশ্বরী কালীমন্দিরের নির্মাণ শুরু করেন এবং তাঁর মৃত্যুর পর ১৮১৪ খ্রিষ্টাব্দে তাঁর বিধবা পত্নী রাণী শঙ্করী মন্দির নির্মাণ সম্পন্ন করেন। এই মন্দিরে তেরোটি রত্ন ও মিনার প্রতিটি প্রস্ফুটিত পদ্মের ন্যায় নির্মিত মন্দিরের গর্ভগৃহের উচ্চতা ৭০ ফুট। গোলাকার বেদীর ওপর পাথরে নির্মিত শায়িত শিব মূর্তির নাভি থেকে উদ্গত প্রস্ফুটিত পদ্মের ওপর দেবী হংসেশ্বরীর মূর্তি নির্মিত। দেবীমূর্তি নীলবর্ণা, ত্রিনয়নী, চতুর্ভূজা, খড়্গধারিণী ও নরমুণ্ডধারিণী। এই মন্দিরের পাশেই টেরাকোটা নির্মিত অনন্ত বাসুদেব মন্দির অবস্থিত। দুটি মন্দিরই ভারতীয় পুরাতত্ত্ব বিভাগ দ্বারা সংরক্ষিত।
মাতা হংসেশ্বরী দেবীর মন্দিরে নিত্য পূজাপাঠের ব্যবস্থা আছে। ভক্তজন প্রতিদিন মাতাকে ভোগ নিবেদন করতে পারেন।
দ্বিপ্রহরে মন্দিরের গর্ভগৃহ বন্ধ থাকে ,সেই কারনে তখন মাতৃ বিগ্রহ দেখা যায় না -- যদিও মূল মন্দিরে প্রবেশের কোন বাধা নাই।
বেলা আড়াই ঘটিকায় পুনরায় গর্ভগৃহ খুলে দেওয়া হয়। তখন মাতৃ প্রতিমা দর্শন করা যায় এবং মায়ের কাছে পূজা নিবেদনও করা যায়।
ভক্তজন মায়ের ভোগ অন্ন গ্রহন করতে চাইলে সকাল দশটার মধ্যে মন্দিরের আধিকারিকদের সঙ্গে যোগাযোগ করতে পারেন।
চেরামন জুম্মা মসজিদ
চেরামন জুম্মা মসজিদ হল ভারতের কেরালা প্রদেশের কডুঙগাল্লুর তাল্লুকের মেথেলায় অবস্থিত একটি মসজিদ। চেরামন মসজিদকে বলা হয় ভারতের প্রথম মসজিদ যেটি ৬২৯ সালে মালিক ইবন দিনার নির্মাণ করেন| আনুমানিক ১১শ শতকে মসজিদটি সংষ্কার ও বর্ধন করা হয়।
কমলিকা বন্দ্যোপাধ্যায়
কমলিকা বন্দ্যোপাধ্যায় (ইংরেজি: Kamalika Banerjee) একজন ভারতীয় টেলিভিশন এবং চলচ্চিত্র অভিনেত্রী। তিনি একজন টেলিভিশন অভিনেত্রী হিসেবে কর্মজীবন শুরু করেন। তার অভিনীত চলচ্চিত্রের মধ্যে রয়েছে "গান্ডু" (২০১০), অটোগ্রাফ (২০১০) ইত্যাদি।
উনি হুগলি তে স্কুল থেকে পাদমারা মহিলা হিসেবে উপাধি পেয়েছেন
বিখ্যাত মসজিদ সমূহের তালিকা
এই বিশ্বের বিখ্যাত মসজিদগুলোর একটি তালিকা।
২০১৪ ফিফা বিশ্বকাপ কর্মকর্তাবৃন্দ
২০১৩ সালের মার্চে, ৫২ জন সম্ভাব্য রেফারির তালিকা প্রকাশ করে এবং তাদের প্রত্যেকের সাথে ২ জন করে সহকারী রেফারিকে তালিকায় রাখা হয়। ২০১৪ সালের ১৪ জানুয়ারী, ফিফার রেফারি কমিটি ২৫ জন রেফারি এবং তাদের সাথে ২ জন করে সহকারী রেফারিকে নির্বাচিত করে।
সিঙ্গুরে ডাকাতকালী মন্দির
সিঙ্গুরে ডাকাতকালী মন্দির পশ্চিমবঙ্গের হুগলী জেলার সিঙ্গুর নামক স্থানের নিকট পুরুষোত্তমপুরে অবস্থিত একটি বিখ্যাত কালী মন্দির।
সিঙ্গুরে ডাকাতকালীর মন্দিরের প্রতিষ্ঠাকাল সম্বন্ধে জানা যায় না। এই মন্দির ডাকাত সনাতন বাগদী না গগন সর্দার না রঘু ডাকাত নির্মাণ করেছিলেন তা নিয়ে বিতর্ক রয়েছে। আটচালা মন্দিরের দেওয়ালে বিভিন্ন দেবদেবীর মূর্তি, বিষ্ণুর দশাবতারের মূর্তি ও পোড়ামাটির লতাপাতা খোদিত রয়েছে। মন্দিরের গর্ভগৃহে প্রায় নয় ফুট উচ্চ বিগ্রহ অবস্থিত। এই মন্দিরে কালী সিদ্ধেশ্বরী নামে বিখ্যাত।
এই প্রাচীন কালীমন্দির প্রতিষ্ঠা নিয়ে বহু গল্প ছড়িয়ে আছে। রঘু অথবা গগন ডাকাত ঘট স্থাপন করে পুজা শুরু করে। তখন ঘট পুজোই হত, মন্দির ছিলোনা। অতীতে এখানে গভীর জঙ্গল ছিল। অসুস্থ রামকৃষ্ণ পরমহংসদেবকে দেখতে যাওয়ার পথে সারদা দেবীকে এই স্থানে দুই ডাকাত আটক করলে স্বয়ং কালী দেখা দেন ও দুই ডাকাতকে নিবারণ করেন। এই অলৌকিক ঘটনায় ভীত হয়ে রঘু ও গগন ডাকাত এই স্থানে কালীমন্দির প্রতিষ্ঠা করে। বর্ধমানের মহারাজা মা কালীর স্বপ্নাদেশ পাওয়ার পরে প্রতিমা ও মন্দির নির্মিত হয়। অতীতে এখানে নরবলি হতো এমনটাও জনশ্রুতি আছে।
আনন্দময়ী কালীমন্দির, সুখড়িয়া
আনন্দময়ী কালীমন্দির পশ্চিমবঙ্গের হুগলী জেলার সুখড়িয়া নামক স্থানে অবস্থিত একটি বিখ্যাত কালী মন্দির।
১৮১৩ খ্রিষ্টাব্দে বীরেশ্বর মুস্তাফি আনন্দময়ী কালীমন্দির নির্মাণ করান। পঁচিশটি চূড়া বিশিষ্ট সত্তর ফুট আট ইঞ্চি উচ্চ এই মন্দিরের দেওয়ালে সীতা, রাম, জগদ্ধাত্রী, রাধা, কৃষ্ণ প্রভৃতির মূর্তি খোদিত রয়েছে। গর্ভগৃহে তিন ফুট উচ্চ দেবী বিগ্রহ শায়িত শিবের ওপর দন্ডায়মানা।
নিস্তারিণী কালীমন্দির, সুখড়িয়া
নিস্তারিণী কালীমন্দির পশ্চিমবঙ্গের হুগলী জেলার সুখড়িয়া নামক স্থানে অবস্থিত একটি বিখ্যাত কালী মন্দির।
১২৫৪ বঙ্গাব্দে কাশীগতি মুস্তাফি পঞ্চাশ ফুট উচ্চ নিস্তারিণী কালীমন্দির নির্মাণ করান। গর্ভগৃহে প্রায় পাঁচ ফুট উচ্চ কালোপাথরের দেবীবিগ্রহ শ্বেতপাথরের বড় পদ্মের ওপর শায়িত শিবের ওপর দন্ডায়মানা।
সাদা দাগযুক্ত লেজনাচানি
সাদা দাগযুক্ত লেজনাচানি অথবা দাগ-বুক লেজনাচানি ("Rhipidura albogularis") হল একধরনের ছোটো প্যাসারিফর্মিস পাখি। এদেরকে প্রধানত দেখতে পাওয়া যায় বনে জঙ্গলে, এবং এদের প্রধান বিস্তার হল দক্ষিণ এবং মধ্য ভারতের বিভিন্ন অঞ্চলে। এদেরকে আগে ধলাগলা লেজনাচানি প্রজাতির উপজাতি বলে মনে করা হত।
প্রাপ্তবয়স্ক সাদা দাগযুক্ত লেজনাচানিরা প্রধানত ১৯ সেমি পর্যন্ত লম্বা হয়। এদের লেজের আকার হয় গাঢ় এবং ফ্যানের মতোন। লেজের ধারের রঙ হয় সাদা এবং গলার কাছে সাদা দাগ থাকে। এই পাখিদের দেহের ওপরের অংশ প্রধানত বাদামি ধূসর রঙের হয় এবং চোখের চারপাশের রঙ হয় কালো রঙের, গলার রঙ হয় সাদা এবং চোখের ভ্রূয়ের রঙ হয় সাদা। এদের দেহের নীচের অংশ হয় সাদাটে রঙের, এদের বুকের ওপরে থাকে ধূসর রঙের একটা ব্যান্ড এবং তার ওপরে ছোপ ছোপ দাগ থাকে।
এরা তাদের বাসায় প্রধানত তিনটি ছোটো ছোটো ডিম পাড়ে। এরা প্রধানত বাসা বাঁধে গাছের ডালে।
সাদা দাগযুক্ত লেজনাচানিরা প্রধানত পোকামাকড় খেয়ে বেঁচে থাকে। এরা সমতলভূমি দিয়ে ঘোরাফেরা করবার সময় তাদের লেজকে অল্প অল্প দোলাতে থাকে।
এদেরকে প্রধানত গায়ক পাখি বলে মনে করা হয় না কিন্তু পুরুষেরা ডাকার সময় এক অদ্ভুত রকমের আওয়াজ করে। এদের ডাক খুব জোরে হয় এবং দুটো পংক্তিতে ভাগ করা যায় – প্রথমটা ৫-৬ টা তারস্বরে চিৎকার, এবং পরেরবারে তারা ৪-৫ টা ডাক দেয় তাদের গলার সর্বোচ্চ জোর লাগিয়ে।
এরা একই সুরে ডেকে যায় বছরের পর বছর, খুব অল্প পরিবর্তন চোখে পড়ে, এবং সেই অল্প অল্প করে পরিবর্তনের পরে ৪-৫ বছর বাদে তাদের গলার ডাক সম্পুর্ণ ভিন্ন শোনায়। পুরুষদের গলার এই ডাক এই প্রজাতিটিকে চিনতে ও অনুসন্ধান করতে সাহায্য করে।
সাদা-ভ্রূ লেজনাচানি
সাদা-ভ্রূ লেজনাচানি ("Rhipidura aureola") হল একধরনের ছোটো প্যাসারিফর্মিস পাখি।
সাদা-ভ্রূ লেজনাচানিরা প্রধানত বসবাস করে ভারতীয় উপমহাদেশ এবং দক্ষিণ-পূর্ব এশিয়া এই সমস্ত এলাকার ক্রান্তীয় অঞ্চলে। এদের প্রধান বিস্তার পুর্ব ভারত থেকে ভিয়েতনাম পর্যন্ত, এছাড়াও এদেরকে দেখতে পাওয়া যায় শ্রীলঙ্কা, মায়ানমার, থাইল্যান্ড, কম্বোডিয়া এবং লাওস প্রভৃতি দেশে। এই পুরাতন বিশ্বের চুটকিদের প্রধানত দেখতে পাওয়া যায় বনজঙ্গলে এবং অন্যান্য সমতলভূমিতে। এরা প্রধানত তিনটি ছোটো ছোটো ডিম পাড়ে তাদের ছোটো বাসায় যা তারা গাছের মধ্যে বাঁধে।
প্রাপ্তবয়স্ক সাদা-ভ্রূ লেজনাচানিরা প্রধানত ১৮ সেমি পর্যন্ত লম্বা হয়। এদের ওপরের দেহের অংশ হয় গাঢ় বাদামী রঙের, ডানার ওপরে সাদা রঙের ছোপ ছোপ থাকে, এবং দেহের নীচের অংশ সাদা রঙের হয়। ফ্যানের আকারের লেজটি সাদা রঙের ধার যুক্ত, এবং কপালের কাছের রঙ হয় সাদা রঙের। গলা এবং চোখের চারপাশের রঙ হয় কালচে। এদের নাকের ছিদ্রের চারিদিকে সাদা রঙের দাঁড়ির মতোন দাগ দেখতে পাওয়া যায়।
সাদা-ভ্রূ লেজনাচানিরা প্রধানত পোকামাকড় খেয়ে বেঁচে থাকে। এবং মাটির ওপর দিয়ে চলবার সময় এদের লেজটাকে নাড়ায়।
দয়াময়ী কালীমন্দির, চুঁচুড়া
দয়াময়ী কালীমন্দির পশ্চিমবঙ্গের হুগলী জেলার চুঁচুড়া শহরে অবস্থিত একটি বিখ্যাত প্রাচীন কালী মন্দির।
হুগলী জেলার চুঁচুড়া শহরে খড়োবাজার অঞ্চলে নেতাজি সুভাষ রোডের পাশে দয়াময়ী কালীমন্দির অবস্থিত। মুঘল সম্রাট আকবরের রাজস্বসচিব টোডরমল্ল জিতেন রায় নামক এক ব্যক্তিকে চুঁচুড়া অঞ্চলের জায়গীরদার হিসেবে নিযুক্ত করেন। উক্ত জিতেন রায় দয়াময়ী কালীমন্দির নির্মাণ করেন। মন্দিরের প্রবেশদ্বারের পরে অনেকটা জায়গা জুড়ে মন্দিরপ্রাঙ্গণ। গম্বুজাকৃতি চূড়াবিশিষ্ট নাটমন্দিরবিহীন দেবীমন্দিরের বাইরে একটি ঢাকা বারান্দা অবস্থিত। গর্ভগৃহে প্রায় সাড়ে তিন ফুট উচ্চ কষ্টিপাথরে নির্মিত হালকা খয়েরী রঙের কালী বিগ্রহের পদতলে শবাসনে শিব শায়িত। ত্রিনয়না কালী বিগ্রহের মুখ লম্বাটে ও জিহ্বা স্বর্ণমণ্ডিত। মূর্তির গলায় নরমুণ্ডমালা ও হাতের খড়্গ রূপার তৈরী। এই কালীমন্দির চত্বরে চারটি শিবমন্দির অবস্থিত।
২০১৪ ফিফা বিশ্বকাপের খেলাসমূহের তালিকা
২০১৪ ফিফা বিশ্বকাপ একটি বৈশ্বিক ফুটবল প্রতিযোগিতা যা ১২ জুন থেকে ১৩ জুলাই পর্যন্ত ব্রাজিলে অনুষ্ঠিত হবে। ৩২টি দেশের জাতীয় দল এই প্রতিযোগিতায় ৮টি গ্রুপে বিভক্ত হয়ে খেলবে। গ্রুপ পর্বে মোট ৪৮ টি খেলা অনুষ্ঠিত হবে এবং প্রতি গ্রুপ বিজয়ী ও রানার আপ দল ১৬ দলের পর্বে অংশগ্রহণ করবে। এরপরে ক্রমান্বয়ে ৪টি কোয়ার্টার ফাইনাল, ২টি সেমিফাইনাল এবং শেষ পর্যন্ত ফাইনালের মাধ্যমে প্রতিযোগিতার বিজয়ী নির্ধারণ করা হবে।.
"নিম্নোক্ত সকল সময় ব্রাজিলের স্থানীয় সময় অনুসারে (ইউটিসি−৩)।"
ডাকাত কালীমন্দির, বাসুদেবপুর
ডাকাত কালীমন্দির পশ্চিমবঙ্গের হুগলী জেলার বাসুদেবপুর গ্রামে অবস্থিত একটি প্রাচীন কালী মন্দির।
কথিত আছে প্রায় ৫০০ বছর আগে বাগহাটির জয়পুরের বাসিন্দা বিধুভূষণ ঘোষ ও তাঁর ভাই রঘু ঘোষ ঘন জঙ্গলের মধ্যে মায়ের মূর্তি স্থাপন করে। দিনের বেলায় দুই ভাই দিনমজুরের কাজ করলেও রাতে ধনী ও প্রভাবশালী ব্যক্তিদের বাড়িতে ডাকাতি করত। ডাকাতি করে আনা জিনিসপত্র এলাকার গরিব মানুষের মধ্যে বিলি করত। লোকমুখে প্রচলিত আছে, কারো বাড়িতে ডাকাতি করার আগে রঘু ডাকাত চিঠি দিয়ে বাড়ির গৃহকর্তাকে জানিয়ে দিত। রঘু ডাকাতের লোকজন রাস্তা দিয়ে যাওয়া কোনও মানুষকে ধরে বেঁধে রাখত। সন্ধ্যার পর পুরোহিতকে ডেকে এনে ঢাকঢোল বাজিয়ে নরবলি ও ল্যাটা মাছের পুজো দিয়ে দেহ মন্দিরের সামনে থাকা পুকুরে ভাসিয়ে দিত। তারপর মহাপ্রসাদ খেয়ে ডাকাতি করতে বের হত।
তাই ডাকাত দলের ভয়ে দুপুরের পর থেকে এই রাস্তা দিয়ে মানুষ চলাচল করত না। সুমনবাবু বলেন, পূর্বপুরুষদের কাছ থেকে শুনেছি মাতৃভক্ত রামপ্রসাদ কোনও এক সময়ে এই রাস্তা ধরে ত্রিবেণী ফেরিঘাটে ফিরছিলেন। ওই সময়ে রঘু ডাকাতের লোকজন তাঁকে নরবলি দেওয়ার জন্য ধরে নিয়ে এসে বেঁধে রাখে। রাতে রামপ্রসাদকে বলি দেওয়ার জন্য সমস্ত প্রস্তুতি সেরে ফেলার পর বলি দেওয়ার আগের মুহূর্তে তিনি রঘু ডাকাতকে বলেন, তোরা তো আমাকে মেরেই ফেলবি তাই বলি দেওয়ার আগে মাকে একটি গান শোনানোর আর্জি করেন। সেই আর্জি মেনে রঘু ডাকাত গান শোনানোর অনুমতি দিলে রামপ্রসাদ ‘তিলেক দাঁড়া ওরে শমন বদন ভরে মাকে ডাকি’ বলে একটি গান ধরেন।
তারপরেই রঘু ডাকাত বলির হাড়িকাঠে রামপ্রসাদের পরিবর্তে মাকে দেখতে পায়। এরপর থেকে রঘু ডাকাত বলি বন্ধ করে রামপ্রসাদের সেবার ব্যবস্থা করে। শুধু তাই নয়, পরের দিন সকালে নৌকায় করে রামপ্রসাদকে বাড়িতে পৌঁছে দিয়ে আসে। লোকমুখে কথিত আছে রঘু ডাকাত ও তার দলবল কোনও দিন ডাকাতি করতে গিয়ে মহিলাদের ওপর কখনও অত্যাচার করত না। মা সম্বোধন করে গায়ের গয়না ও অলংকার খুলে দেওয়ার জন্য অনুরোধ করত। ডাকাতি করা আনা জিনিসপত্র গরিব মানুষকে বিলিয়ে দিত বলে এলাকার মানুষের কাছে রঘু ডাকাত ভগবানের মতো ছিল।
রঘু ডাকাতের আমল থেকেই বংশপরম্পরায় আমরা এই মন্দিরের পুজো করে আসছি। রঘু ডাকাতের পর থেকে মন্দিরে নরবলির প্রথা বন্ধ হয়েছে। তবে এখনও মানত করা ছাগবলি হয়।
একচূড়াবিশিষ্ট ডাকাত কালীমন্দির বিখ্যাত রঘু ডাকাতের ভাই বুধো নামক এক ডাকাত প্রতিষ্ঠা করেন। বুধো ডাকাতের প্রতিষ্ঠিত কালীমূর্তিটির বর্তমানে কোন অস্তিত্ব নেই। সাত ফুট উচ্চ বর্তমান বিগ্রহটির পদতলে শায়িত শিব। বুধো ডাকাতের প্রতিষ্ঠিত হলে এই কালী রঘু ডাকাতের কালী নামে জনপ্রিয় ও সিদ্ধেশ্বরী কালী হিসেবে পূজিতা হন।
২০১৪ ফিফা বিশ্বকাপ সিডিং
২০১৪ ফিফা বিশ্বকাপের ড্র ২০১৩ সালের ৬ ডিসেম্বর কোস্তা দো সাউইপে রিসর্ট, মাতা দি সাঁও জোয়াঁও, বাইয়া, ব্রাজিলে অনুষ্ঠিত হয়, স্থানীয় সময় ১৩:০০ টায় ()। এই অনুষ্ঠান প্রতিযোগিতার অংশগ্রহণকারী ৩২ দলের গ্রুপ নির্ধারণ করে। এই দলসমূহকে ফিফা পূর্বেই ভৌগোলিক অবস্থান বিবেচনা করে ৪টি পাত্রে ভাগ করে।
২০১৩ সালের অক্টোবর মাসে ফিফা বিশ্ব র‌্যাঙ্কিং অনুসারে সিডিং করা হয়। যদিও নভেম্বর মাসের র‌্যাঙ্কিং ঐ সময় উপলব্ধ ছিল, কিন্তুর সেটির ব্যবহার নির্দিষ্ট কিছু দল যেমন বাছাইপর্বের জন্য অতিরিক্ত প্লে-অফ খেলা দলকে সুবিধা দিতে পারত বলে তা ব্যবহার করা হয়নি। ব্রাজিল সেরা ৮ দলে না থাকলেও ফিফার বিশ্বকাপ নীতি অনুযায়ী, আয়োজক হওয়ায় প্রথম ৮ দলের পাত্রে স্থান পায়। ফিফা র‌্যাঙ্কিং এর সেরা ৭ দল প্রথম পাত্রের বাকি ৭ স্থান পূরণ করে।
ফাইনাল ড্রয়ের জন্য ৩২টি দলকে ভৌগোলিক অবস্থান এবং র‍্যাঙ্কিং অনুসারে ৪টি পাত্রে বিভক্ত করা হয়। ২০১৩ সালের অক্টোবর মাসে ঘোষণা করা হয় যে ব্রাজিল সহ ৮টি দলকে প্রথম পাত্রে নির্বাচিত করা হয়েছে। ৩ ডিসেম্বর টুর্নামেন্ট সাংগঠনিক কমিটির বৈঠকের পর বাকি তিন পাত্রের দলের নাম ঘোষণা করা হয়:
একুশে পদক পুরস্কার (১৯৭৬–৭৯)
একুশে পদক পুরস্কার বাংলাদেশের জাতীয় এবং সর্বোচ্চ বেসামরিক সম্মান। এটি ১৯৭৬-১৯৭৯ সাল পর্যন্ত পদক প্রাপ্তদের তালিকা:
১৯৭৬ সালে বিভিন্ন ক্ষেত্রে বিশেষ অবদানের জন্যে দেশের ৯ জন ব্যক্তিকে "একুশে পদক ১৯৭৬" প্রদান করা হয়।
১৯৭৭ সালে বিভিন্ন ক্ষেত্রে বিশেষ অবদানের জন্যে দেশের ১৩ জন ব্যক্তিকে "একুশে পদক ১৯৭৭" প্রদান করা হয়।
১৯৭৮ সালে বিভিন্ন ক্ষেত্রে বিশেষ অবদানের জন্যে দেশের ৯ জন ব্যক্তিকে "একুশে পদক ১৯৭৮" প্রদান করা হয়।
১৯৭৯ সালে বিভিন্ন ক্ষেত্রে বিশেষ অবদানের জন্যে দেশের ৭ জন ব্যক্তিকে "একুশে পদক ১৯৭৯" প্রদান করা হয়।
তিন পাশা
তিন পাশা ("dictatorial triumvirate" বলেও পরিচিত) শব্দদ্বয় দ্বারা উসমানীয় সাম্রাজ্যের তিন ব্যক্তিত্ব যথাক্রমে যুদ্ধ মন্ত্রী আনোয়ার পাশা (১৮৮১–১৯২২);, অভ্যন্তরীণ মন্ত্রী তালাত পাশা (১৮৭৪–১৯২১); ও নৌ মন্ত্রী জামাল পাশাকে (১৮৭২–১৯২২) বোঝানো হয়। প্রথম বিশ্বযুদ্ধের সময় তারা সাম্রাজ্যে প্রভাবশালী ব্যক্তি ছিলেন।
পশ্চিমা পন্ডিতদের মতানুযায়ী ১৯১৩ এর অভ্যুত্থানের পর এই তিনজন ব্যক্তি কার্যত উসমানীয় সাম্রাজ্যের শাসক হয়ে উঠেন। তারা প্যান টার্কিশ রাষ্ট্র গঠনের লক্ষ্যে কর্মরত কমিটি অব ইউনিয়ন এন্ড প্রগ্রেসের সদস্য ছিলেন। আনোয়ার পাশার ভাষ্যমতে এটি ছিল, “relocating the dhimmi,” ।
তারা অটোমান-জার্মান মৈত্রীর মূল নিয়ামক ব্যক্তি ছিলেন। অক্ষশক্তির পক্ষে প্রথম বিশ্বযুদ্ধে উসমানীয় সাম্রাজ্য যোগদানেও তাদের গুরুত্বপূর্ণ ভূমিকা ছিল। জার্মানির সাথে মৈত্রীর ব্যাপারে জামাল পাশা বিরোধিতার সম্মুখীন হন। ফরাসি ও রুশ কূটনীতি উসমানীয় সাম্রাজ্যকে যুদ্ধ থেকে বিরত রাখতে চেষ্টা চালায়। কিন্তু জার্মানি প্রতিশ্রুতির ব্যাপারে চাপ দেয়। শেষ পর্যন্ত ২৯ অক্টোবর কৃষ্ণ সাগরে এডমিরাল উইলহেম সাউচন এসএমএস গোবেন, এসএমএস ব্রেসলাউ ও তুর্কি যুদ্ধজাহাজের একটি স্কোয়াড্রন কৃষ্ণ সাগরে নিয়ে আসেন এবং রুশ বন্দর ওডেসা, সেভাস্টোপল ও থিওডোসিয়া আক্রমণ করেন। বলা হয় যে, জামাল পাশা ১৯১৪ এর অক্টোবরের প্রথমদিকে এডমিরাল সাউচনকে আক্রমণের ব্যাপারে সম্মতি দেন।
ইসমাইল আনোয়ার শুধু একবার সামরিক কাজে (সারিকামিশের যুদ্ধ) অংশ নেন এবং তৃতীয় বাহিনী ধ্বংসের মধ্যে ফেলে দেন। সুয়েজের উপর হামলা ও আরব বিদ্রোহ আহমেদ জামালের বড় ব্যর্থতা ছিল।
ব্রিটিশ অ্যামেরিকান টোব্যাকো
ব্রিটিশ অ্যামেরিকান টোব্যাকো পিএলসি (ইংরেজি: British American Tobacco) (অনানুষ্ঠানিকভাবে বিএটি বা BAT) একটি ব্রিটিশ তামাক কোম্পানি যার সদরদপ্তর লন্ডন, যুক্তরাজ্যে অবস্থিত। এটা বিক্রয়ে বিশ্বের দ্বিতীয় বৃহত্তম তামাক কোম্পানি (, সাবেক পরে)।
বিএটি বিশ্বের প্রায় ১৮০টি দেশে কার্যক্রম ও ৫০টিরও বেশি দেশের বাজারে নেতৃস্থানীয় অবস্থানে আছে। এই প্রতিষ্ঠানের চারটি বৃহত্তম বিক্রয়ের ব্র্যান্ড হলো ডানহিল, লাকি স্ট্রাইক, কেন্ট ও পল মল সহ আরও আছে কুল, বেনসন এন্ড হেজেস এবং রথম্যান্স।
সিদ্ধেশ্বরী কালীমন্দির, রিষড়া, হুগলী
সিদ্ধেশ্বরী কালীমন্দির পশ্চিমবঙ্গের হুগলী জেলার রিষড়া শহরে অবস্থিত একটি বিখ্যাত কালী মন্দির।
১৩০৪ বঙ্গাব্দে শক্তিসাধক জটাধর পাকড়াশী সিদ্ধেশ্বরী কালীমন্দির স্থাপন করেন। পাঁচ ফুট উচ্চ কৃষ্ণবর্ণা কালীবিগ্রহ দ্বিভূজা, ডানহাতে খড়্গ, বামহাতে নরমুণ্ড। পদতলে শিব না থেকে একপাশে শায়িত অবস্থায় রেখে পূজা করা হয়।
ভদ্রকালীমন্দির, বৈদ্যবাটী
ভদ্রকালীমন্দির পশ্চিমবঙ্গের হুগলী জেলার বৈদ্যবাটী শহরে অবস্থিত একটি প্রাচীন কালী মন্দির।
ষোড়শ শতাব্দীতে বৈদ্যবাটী অঞ্চলের জঙ্গলে তপস্যারত এক সন্ন্যাসী ভদ্রকালীবিগ্রহ প্রতিষ্ঠা করেন। ১১১০ বঙ্গাব্দে শেওড়াফুলির জমিদার মনোহর রায় আটচালা ভদ্রকালীমন্দির প্রতিষ্ঠা করেন। মন্দিরের গর্ভগৃহে পঞ্চমুন্ডির আসনে কালো কষ্টিপাথরের দুই ফুট উচ্চ কালীবিগ্রহ অবস্থিত। চতুর্ভুজা বিগ্রহের একহাতে খড়্গ, অপরহাতে নরমুণ্ড ও পদতলে শিব।
রাজরাজেশ্বরী কালীমন্দির, কোন্নগর
রাজরাজেশ্বরী কালীমন্দির পশ্চিমবঙ্গের হুগলী জেলার কোন্নগর শহরে অবস্থিত একটি প্রাচীন কালী মন্দির। ১১০৭ বঙ্গাব্দে রাজরাজেশ্বরী কালীমন্দিরে প্রথম পূজা শুরু হয়। কালীবিগ্রহের দুইপাশে জয়া ও বিজয়ার মূর্তি এবং পদতলে শিব।
নিস্তারিণী কালীমন্দির, শেওড়াফুলি
নিস্তারিণী কালীমন্দির পশ্চিমবঙ্গের হুগলী জেলার শেওড়াফুলিতে অবস্থিত একটি প্রাচীন কালী মন্দির।
১২৩৪ বঙ্গাব্দে শেওড়াফুলির জমিদার হরিশ্চন্দ্র রায় তাঁর স্ত্রীর অপমৃত্যুর পর চূড়াবিহীন নিস্তারিণী কালীমন্দির প্রতিষ্ঠা করেন। এই মন্দিরে পঞ্চমুণ্ডির আসনে একটি তামার পদ্মাসনের ওপর বিগ্রহ প্রতিষ্ঠিত। কালীবিগ্রহের পদতলে শায়িত অবস্থায় শিব।
রাজবল্লভী কালীমন্দির, রাজবলহাট
রাজবল্লভী কালীমন্দির পশ্চিমবঙ্গের হুগলী জেলার শ্রীরামপুর মহকুমার অন্তর্গত রাজবলহাট নামক স্থানে অবস্থিত একটি বিখ্যাত কালী মন্দির। রাজবল্লভী দেবীর নামানুসারে এই জায়গাটি রাজবলহাট নামে পরিচিত। জাঙীপাড়া ও রাজবলহাট সংলগ্ন এলাকায় দেবী দুর্গা রাজবল্লভী দেবী রূপে পূজিতা হন। ভূরিশ্রেষ্ঠ রাজ, রাজা রুদ্রনারায়ন রায় এই মন্দির নির্মান করেন ষোড়শ শতকে।
রাজবল্লভী কালীবিগ্রহ ছয় ফুট উচ্চ ও শ্বেতবর্ণা। গঙ্গামাটি দিয়ে বিগ্রহ নির্মিত। ত্রিনয়নী মুণ্ডমালিনী দ্বিভূজা বিগ্রহের ডানহাতে ছুরি ও বামহাতে রক্তপাত্র। কালীমূর্তির ডান পা শায়িত শিবের বুকের ওপরে এবং বাম পা বিরুপাক্ষের মস্তকে স্থাপিত। বিগ্রহটি শ্বেতকালিকা নামেও বিখ্যাত। এই মন্দির চত্বরে রাজবল্লভী দেবীর মন্দির ছাড়াও একাধিক মন্দির রয়েছে। 'পীঠ নির্নয়' গ্রন্থে এই স্থানটি অন্যতম শাক্তপীঠ হিসেবে পরিগণিত হয়।
আনন্দময়ী কালীমন্দির, কৃষ্ণনগর
আনন্দময়ী কালীমন্দির পশ্চিমবঙ্গের নদিয়া জেলার কৃষ্ণনগর শহরে অবস্থিত একটি প্রাচীন কালী মন্দির।
১৮০৬ খ্রিষ্টাব্দে নদীয়ার মহারাজা কৃষ্ণচন্দ্র রায়ের পুত্র গিরীশচন্দ্র আনন্দময়ী কালীর একরত্ন মন্দির নির্মাণ করেছিলেন। ভিতের সঙ্গে সংযোগ না রেখে টুঙ্গী বসিয়ে এই মন্দির নির্মাণ করা হয়েছে। মন্দিরের চূড়া খাঁজযুক্ত ও ছত্রাকৃতির এবং দেওয়ালে মূর্তি খোদিত। গর্ভগৃহে পঞ্চমুণ্ডির আসনের ওপর পাথরের বেদীতে শায়িত শিব বিগ্রহ। তাঁর ওপরে ধ্যানাসনে উপবিষ্টা কশটিপাথরে নির্মিত তিন ফুট উচ্চ চতুর্ভূজা দেবীবিগ্রহ।
পোড়ামা কালীমন্দির, নবদ্বীপ
পোড়ামা কালীমন্দির পশ্চিমবঙ্গের নদিয়া জেলার নবদ্বীপ শহরে অবস্থিত একটি প্রাচীন কালী মন্দির।
পঞ্চদশ শতাব্দীতে বাসুদেব সার্বভৌম নামক এক পণ্ডিত নবদ্বীপ শহরের এক বটবৃক্ষতলে দক্ষিণাকালীর ঘট স্থাপন করেন। কোন এক সময়ে বটগাছটি অগ্নিদগ্ধ হলে এই কালী পোড়ামা নামে জনপ্রিয় হন।
অন্য মতে, বাসুদেব সার্বভৌম এর বহু পূর্বে জনৈক রামভদ্র সিদ্ধান্তবাগীশ (কুসুমাঞ্জলি গ্রন্থের 'রামভদ্রি' টীকাকার) দক্ষিণাকালীর সাধক ছিলেন। গোপাল মন্ত্রে সিদ্ধ অন্য এক পণ্ডিতের সঙ্গে তাঁর শাস্ত্রীয় বিচার হয়। পরাজিত ব্যক্তি বিজয়ীর মন্ত্রশিষ্য হবেন, উভয়ে এই প্রতিজ্ঞাবদ্ধ ছিলেন। সিদ্ধান্তবাগীশ, পরাজিত হয়ে প্রতিজ্ঞামতো তাঁর ইষ্টমন্ত্র ত্যাগ করতে উদ্যত হলে, ভয়ানক অগ্নিকাণ্ডে তাঁর ইটের বাড়ি ভস্মীভূত হতে থাকে এবং মন্দিরের মধ্যে দেবীর করালমূর্তি তাঁর দর্শনগোচর হয়, দেবীর কোলে গোপাল উপবিষ্ট। মন্ত্রশোধিত জল ছড়িয়ে আগুন নিভলে সাধক নিজে বেঁচে যান এবং তাঁর মন্দিরে দু'খানি মাত্র ইট অবশিষ্ট থাকে। এই ইট দুখানা আজও পোড়া-মার আধার হয়ে রয়েছে এবং তার উপরেই ঘটস্থাপন করে পূজা হয়।
১৮০৪ খ্রিষ্টাব্দে মহারাজা কৃষ্ণচন্দ্রের পুত্র গিরীশচন্দ্র দেবীবিগ্রহ প্রতিষ্ঠা করেন। কষ্টিপাথরে নির্মিত কালীবিগ্রহ আসন করে শায়িত শিবের ওপর উপবিষ্টা। এই মন্দিরের কাছেই ভবতারণ শিব এবং ভবতারিনী কালী মন্দির আছে।
সিদ্ধেশ্বরী কালীমন্দির, রাণাঘাট
সিদ্ধেশ্বরী কালীমন্দির পশ্চিমবঙ্গের নদিয়া জেলার রাণাঘাট শহরে অবস্থিত একটি প্রাচীন কালী মন্দির।
ষোড়শ শতাব্দীতে রাণাঘাটের জঙ্গলে রণা ডাকাত এই কালীপূজা করতেন বলে মনে করা হয় বলে এই কালী রণা ডাকাতের কাকী নামেও প্রসিদ্ধ। পরবর্তীকালে মহারাজা কৃষ্ণচন্দ্র দেবীবিগ্রহ প্রতিষ্ঠা করে সিদ্ধেশ্বরী কালী নাম প্রদান করেন। পঞ্চমুণ্ডির আসনে প্রতিষ্ঠিত কষ্টিপাথরের তৈরী কালী বিগ্রহ তিন ফুট উচ্চ। শায়িত শিব মূর্তি শ্বেতপাথরের তৈরী।
ডাকাত কালীমন্দির, ময়নাপুর
ডাকাত কালীমন্দির পশ্চিমবঙ্গের বাঁকুড়া জেলার ময়নাপুর গ্রামে অবস্থিত একটি প্রাচীন কালী মন্দির। ময়নাপুর গ্রামের ডাকাত কালী মন্দিরের প্রতিষ্ঠাকাল সম্বন্ধে জানা যায় না। মন্দিরে নরমুণ্ডের ওপর প্রোথিত ত্রিশূল কালীরূপে পূজিত হয়ে থাকে।
জয়া আফরোজ
জয়া আফরোজ (; , জন্ম: জানুয়ারী ১০, ১৯৯৪) হলেন একজন ভারতীয় অভিনেত্রী এবং মডেল যিনি মূলত হিন্দি চলচ্চিত্রে কাজ করে থাকেন। তিনি ২০১৩ সালের ক্রাউন পন্ডস ফেমিনা মিস ইন্দোর বিজয়ী। এরপর তিনি ২০১৩ সালের ২৪ মার্চের মুম্বাইয়ের যশ রাজ স্টুডিওতে অনুষ্ঠিত পন্ডস ফেমিনা মিস ইন্ডিয়ার ২০১৩ সালের ৫০ তম সংস্করণে পন্ডস এর ফেমিনা মিস ইন্ডিয়া ইন্টারন্যাশনাল ২০১৩ হিসেবে সম্মানিত হন। এছাড়াও তিনি একজন শিশু শিল্পী হিসেবে অনেকগুলি চলচ্চিত্র, টেলিভিশন ধারাবাহিক এবং বাণিজ্যিক ধারায় কাজ করেছেন।
জয়া আফরোজ ভারতের উত্তর প্রদেশের লক্ষ্ণৌ জন্মগ্রহণ করেন। তিনি মাত্র ২০ বছর বয়সে পদার্পন করেছেন। তিনি আর এন উচ্চ বিদ্যালয় থেকে তার স্কুল জীবন সমাপ্ত করেন এবং মুম্বাইয়ের বিলে পার্লের মিথিবাই কলেজে স্নাতকের জন্য যোগদান করেন।
আফরোজ মাত্র ৩ বছর থেকে তার কর্মজীবন শুরু করেন।
জহুরাকালী মন্দির
জহুরাকালী মন্দির পশ্চিমবঙ্গের মালদা জেলার ইংরেজবাজার থানার জহুরাতলা গ্রামে অবস্থিত একটি প্রাচীন কালী মন্দির।
জহুরাকালী মন্দিরে কোন পূর্ণাবয়ব বিগ্রহ নেই। একটি মাটির স্তূপকে কালী রূপে পূজা করা হয়। কথিত আছে, অনেককাল আগে এই মন্দিরে একটি কালী বিগ্রহ প্রতিষ্ঠিত ছিল, কিন্তু বিধর্মীদের থেকে রক্ষা অরার জন্য মন্দিরের পূজারীরা মূর্তিটিকে মাটিতে চাপা দিয়ে দেন। অন্যমতে মন্দিরে দেবীমূর্তির নিচে মাটিতে ডাকাতদল হীরে জহরত লুকিয়ে রাখত বলে এই কালী জহুরাকালী নামে খ্যাত। মন্দিরের প্রতিষ্ঠাতা ও প্রতিষ্ঠাকাল সম্বন্ধে জানা যায় না। প্রতি বছর বৈশাখ মাসে মাসাধিক কাল ধরে এই মন্দিরে কালীপূজা হয়ে থাকে।
পেটকাটি কালীমন্দির
পেটকাটি কালীমন্দির পশ্চিমবঙ্গের জলপাইগুড়ি জেলার দোমহনী কাঁঠালবাড়ি গ্রামে অবস্থিত একটি প্রাচীন কালী মন্দির।
দশভূজা দেবী বিগ্রহ প্রস্ফুটিত পদ্মের ওপর উপবিষ্টা। বামদিকের দুইটি হাত ভাঙ্গা ও বাকি তিনটি হাতে হাতি, নরকঙ্কাল ও বাদ্যযন্ত্র ধরা আছে। ডানদিকের একটি হাত ভাঙ্গা ও বাকি চারটি হাতে হাতি, নরমুন্ড, মনুষ্যমূর্তি ও ঘন্টা ধরা আছে। ত্রিনয়না দেবীবিগ্রহ সর্পালঙ্করা। বিগ্রহের নাক ভাঙ্গা। দুইপাশে শেয়াল ও ময়ূরের মূর্তি রয়েছে।
ভদ্রকালীমন্দির, পাণ্ডাপাড়া
ভদ্রকালীমন্দির পশ্চিমবঙ্গের জলপাইগুড়ি জেলার পাণ্ডাপাড়া নামক স্থানে অবস্থিত একটি প্রাচীন কালী মন্দির।
১৬৯৩ খ্রিষ্টাব্দে কোচবিহারের রাজা রূপনারায়ণ এই মন্দির প্রতিষ্ঠা করেন বলে মত থাকলেও অন্যমতে বৈকুণ্ঠপুরের রাজা দর্পদেব এই বিগ্রহের প্রতিষ্ঠাতা ছিলেন বলে মনে করা হয়। দেবীমূর্তি মাটি তৈরী। দেবীবিগ্রহের পদতলে শিবের বদলে সাপের মূর্তি বর্তমান। এই বিগ্রহ লোলজিহ্বা নন।
সিদ্ধেশ্বরী কালীমন্দির, কোচবিহার
সিদ্ধেশ্বরী কালীমন্দির পশ্চিমবঙ্গের কোচবিহার জেলার সিদ্ধেশ্বরী নামক গ্রামে অবস্থিত একটি প্রাচীন কালী মন্দির।
আটকোণা বিশিষ্ট ত্রিশ ফুট উচ্চ সিদ্ধেশ্বরী কালীমন্দির দক্ষিণমুখী। পদ্মের ওপর উপুড় হয়ে শুয়ে থাকা শিবের পিঠের ওপর উপবিষ্টা ধাতুনির্মিত ছয় ইঞ্চি উচ্চ কালী বিগ্রহ। চতুর্ভূজা দেবীমূর্তির ওপরের দুই হাতে কর্তরি ও খড়্গ এবং নীচের দুই হাতে কপাল ও অভয়মুদ্রা।
মালাক্কার স্কোপ্স পেঁচা
মালাক্কার স্কোপ্স পেঁচা ("Otus magicus") হল একধরনের পেঁচা যাদেরকে প্রধানত এশিয়াতে পাওয়া যায়।
কলার্ড স্কোপ্স পেঁচা
কলার্ড স্কোপ্স পেঁচা ("Otus lettia") হল প্রধানত প্যাঁচা প্রজাতির পাখি যারা প্রধানত দক্ষিণ এশিয়াতে বসবাস করে এছাড়াও উত্তর পাকিস্তান, উত্তর ভারত এবং হিমালয় পর্বতমালা অঞ্চলের পুর্ব থেকে দক্ষিণ চীন পর্যন্ত এদের বসবাস। এরা পার্শিক পরিযায়ী পাখি, যাদের মধ্যে কিছু পাখি শীতকালে ভারত, শ্রীলঙ্কা এবং মালয়েশিয়াতে পরিযান করে। এদেরকে আগে ইন্ডিয়ান স্কোপ্স পেঁচা("Otus bakkamoena") এই প্রজাতির উপজাতি বলে ধরা হত, কিন্তু এখন তাকে আলাদা হিসেবেই চিহ্নিত করা হয়।
এই প্রজাতিটি পেঁচাদের বড় দল টিপিকাল আউল দলের মধ্যে পড়ে, যারা পেঁচাদের প্রজাতির বেশিরভাগ প্রজাতিকেই ধরে রাখে। অন্য দলটি হল লক্ষ্মীপেঁচা দের দল।
কলার্ড স্কোপ্স পেঁচা হল একটা সাধারণ পাখি যারা প্রধানত বনে জঙ্গলে বসবাস করতে পছন্দ করে এবং সেখানেই প্রজনন করে। এরা প্রধানত গাছের গর্তে বাসা বাঁধে এবং ৩ থেকে ৫ টা ডিম পাড়ে ওই বাসার মধ্যে।
কলার্ড স্কোপ্স পেঁচা হল ছোটো আকারের পেঁচা (২৩–২৫ সেমি), যদিও তারা স্কোপ্স পেঁচাদের মধ্যে সবথেকে বড়ো আকারের হয়। অন্যান্য স্কোপ্স পেঁচাদের মতোন এদের মাথায় ছোটো ছোটো কানের মতোন অংশ দেখতে পাওয়া যায়। এদের দেহের ওপরের অংশ ধূশর রঙের হয় অথবা বাদামি রঙের হয়, যেটা প্রধানত উপজাতিদের ওপরে নির্ভর করে। গায়ের ওপরে থাকে হলদে-বাদামি রঙের ছিট ছিট রঙ। দেহের নীচের অংশও বাদামি রঙের হয় এবং এর ওপরে থাকে গাঢ় রঙের দাগ।
মুখের রঙ হয় সাদাটে অথবা হলদে-বাদামি রঙের, এবং এদের চোখ হয় কমলা অথবা বাদামি রঙের। ঘাড়ের কাছে থাকে বাদামি রঙের ব্যান্ড। পুরুষ এবং মহিলা উভয়ই একইরকম দেখতে হয়। এদের উড়ান গভীর ভাবে উৎকলিত হয়।
এরা প্রধানত নিশাচর প্রজাতি কিন্তু এদেরকে মাঝে মাঝেই গাছগাছলিতে দল বেঁধে বিশ্রাম নিতে দেখা যায়। এরা প্রধানত পোকামাকড় খেয়েই বেঁচে থাকতে ভালবাসে। এদের ডাক অনেকটা এরম - "গুগ গুক"।
এই প্রজাতিটিকে প্রধানত পাওয়া যায় উত্তর ভারতে। এদেরকে অনেকটা ওরিয়েন্টাল স্কোপ্স পেঁচাদের "Otus sunia" মতোন দেখতে লাগে। এরা ইন্ডিয়ান স্কোপ্স পেঁচা "O. bakkamoena" প্রজাতির মতোন দেখতে হলেও এই প্রজাতির থেকে সামান্য আকারে বড়ো হয়। এদেরকে এদের ডাকের মাধ্যমে সহজেই চেনা যায়।
হুগো এবের্লেইন
হুগো এবের্লেইন (; (৪ মে, ১৮৮৭ – ১৬ অক্টোবর, ১৯৪১) ছিলেন একজন জার্মান কমিউনিস্ট। স্পার্টাকাস লীগের অন্যতম নেতা এবং জার্মানির কমিউনিস্ট পার্টির কেন্দ্রীয় কমিটির সদস্য। তিনি আরো ছিলেন কমিন্টার্নের প্রথম, চতুর্থ ও সপ্তম কংগ্রেসের প্রতিনিধি এবং ১৯৩৫-১৯৩৭ সালে কমিন্টার্নের কার্যকরী কমিটির আন্তর্জাতিক কন্ট্রোল কমিশনের সদস্য। ১৯৩৩ সালে জার্মানিতে নাৎসিরা ক্ষমতায় এলে এবের্লেইন সোভিয়েত ইউনিয়নে পালিয়ে আসেন এবং হোটেল লাক্স-এ উদ্বাস্তু হিসেবে অবস্থান করেন। ১৯৩৭ সালের জুলাইতে তিনি স্তালিনের মহাদুর্যোগে দশ দিন প্রশ্নোত্তর ও নির্যাতনের সম্মুখীন হন। ১৯৩৮ সালের এপ্রিলে তাঁকে লেফরতোভ জেলে আনা হয়, ১৯৩৯ সালে ভরতুকা গুলাগে তাঁর ১৫ বছরের জেল হয়। ১৯৪১ সালে তিনি মস্কো ফিরে আসেন, ১৯৪১ সালের ১৬ অক্টোবর তাঁকে হত্যা করা হয়। পরে পূর্ব জার্মানিতে তাঁকে জাতীয় বীর হিসেবে সম্মানিত করা হয় এবং জনতার জাতীয় বাহিনীতে তাঁর নামে একটি রেজিমেন্টের নামকরণ করা হয়।
বিয়াট্রিস ওয়েব
মার্থা বিয়াট্রিস ওয়েব, ব্যারনেস প্যাসফিল্ড (; (২২ জানুয়ারি, ১৮৫৮ – ৩০ এপ্রিল, ১৯৪৩) ছিলেন একজন ইংরেজ সমাজবিজ্ঞানী, অর্থনীতিবিদ সমাজতন্ত্রী শ্রমিক ইতিহাসবিদ এবং সমাজসংস্কারক।
সিদ্ধেশ্বরী কালীমন্দির, অম্বিকা-কালনা
সিদ্ধেশ্বরী কালীমন্দির পশ্চিমবঙ্গের বর্ধমান জেলার অম্বিকা-কালনা নামক স্থানে অবস্থিত একটি প্রাচীন কালী মন্দির।
সিদ্ধেশ্বরী কালীমন্দিরের প্রতিষ্ঠাকাল সম্বন্ধে জানা যায় না। ১৭৩৯ খ্রিষ্টাব্দে বর্ধমানের রাজা চিত্রসেন রায় এই প্রাচীন মন্দিরের সংস্কারসাধন করেন। জোড়বাংলা ধাঁচে তৈরী মন্দিরটি উঁচু ভিতের ওপর প্রতিষ্ঠিত। মন্দিরের বাইরের অংশে পোড়ামাটির কাজ রয়েছে। মন্দিরপ্রাঙ্গণে অষ্টাদশ শতাব্দীতে নির্মিত পাঁচটি শিবমন্দির বর্তমান। বিগ্রহ প্রতিষ্ঠা করেন যোগী অন্মুঋষি। গর্ভগৃহে নিমকাঠ নির্মিত চতুর্ভূজা মূর্তিটি প্রায় পাঁচ ফুট উচ্চ। দেবীবিগ্রহের পদতলে শায়িত শিব। বামহস্তে খড়্গ ও নরমুণ্ড।
জ্যোতিপ্রসাদ আগরওয়ালা
জ্যোতিপ্রসাদ আগরওয়ালা (ইংরাজী:Jyotiprasad Agarwala;অসমীয়া: জ্যোতিপ্রসাদ আগরৱালা) ভারতের অসম রাজ্যের বিখ্যাত গীতকার, নাট্যকার, লেখক ও চলচিত্র নির্মাতা ছিলেন। তিনি অসমীয়া ভাষায় কবিতা, নাটক, প্রবন্ধ, সমালোচনা ও শিশুসাহিত্য রচনা করে অসমীয়া সাহিত্যে যথেষ্ট অবদান রেখেছেন। অসমীয়া সাহিত্যে আবদান থাকার জন্য জ্যোতিপ্রসাদ আগরওয়ালাকে “রুপকোয়র” উপাধি দেওয়া হয়। ১৯৩৫ খ্রিষ্টাব্দে তিনি প্রথম অসমীয়া চলচ্চিত্র জয়মতী নির্মাণ করেছিলেন। ১৯৫১ খ্রিষ্টাব্দের ১৭ জানুয়ারি তিনি কর্কট রোগে মৃত্যুবরণ করেন। জ্যোতিপ্রসাদ আগরওয়ালের মৃত্যুদিন ১৭ জানুয়ারি অসমে শিল্পী দিবস হিসেবে পালন করা হয়। ।
১৯০৩ খ্রিষ্টাব্দের ৩ জুনে উজনী অসমের ডিব্রুগড় জেলার অন্তর্গত তামোলবারী চা বাগিচায় জ্যোতিপ্রসাদ আগরওয়ালার জন্ম হয়েছিল। জ্যোতিপ্রসাদ আগরয়ালার পিতার নাম পরমানন্দ আগরওয়ালা ও মাতার নাম কিরণময়ী আগরওয়ালা। চন্দ্রকুমার আগরওয়ালা সমন্ধে কাকা ছিলেন। আগরওয়ালার পুর্বপুরুষ নবরংগরাম ১৮১১ খ্রিষ্টাব্দে রাজস্থানের মারোয়াড় থেকে অসমে এসেছিলেন।
অসম ও কলকাতার বিভিন্ন স্থান থেকে শিক্ষা লাভ করার পর ১৯২১ খ্রিষ্টাব্দে দ্বিতীয় বিভাগে মেট্রিকুলেশনে উর্ত্তীণ হন। ১৯২৬ খ্রিষ্টাব্দে জ্যোতিপ্রসাদ অর্থনীতিতে উচ্চ শিক্ষার জন্য এডিনবার্গে যান কিন্তু ১৯৩০ খ্রিষ্টাব্দে শিক্ষা শেষ না করে তিনি অসমে ফিরে আসেন। ফিরে আসার পথে তিনি জার্মানী থেকে চলচ্চিত্র নির্মাণের প্রশিক্ষণ নিয়েছিলেন।
শিক্ষা ত্যাগ করে অসম আসার পর জ্যোতিপ্রসাদ ভারতের স্বাধীনতা আন্দোলনে যোগদান করেন। ১৯৩২ সনে তিনি স্বাধীনতা সংগ্রামের জন্য ১৫ মাসের জন্য কারাবাসে থাকেন। শিলচর জেলে তিনি টাইফয়েড জ্বরে আক্রান্ত থাকা অবস্থায় তিনি কারাবাস পূর্ণ করেন। ১৯৩৩ খ্রিষ্টাব্দে জ্যোতিপ্রসাদ ভোলাগুরি চর বাগিচায় চিত্রবন স্থাপন করেন ও প্রথম অসমীয়া চলচিত্র জয়মতীর সম্পাদনার কাজ আরম্ভ করেন। ১৯৩৫ খ্রিষ্টাব্দে লক্ষ্মীনাথ বেজবরুয়ার কাহিনীর উপর ভিত্তি করে অসমীয়া প্রথম চলচিত্র জয়মতী মুক্তি পায়। জয়মতী চলচিত্র থেকে হওয়া বানিজ্যিক লোকসানের ধন আদায় করার জন্য তিনি ১৯৩৯ খ্রিষ্টাব্দে দ্বিতীয় অসমীয়া চলচ্চিত্র ইন্দ্রমালতী নির্মাণ করেছিলেন। ১৯৪১ খ্রিষ্টাব্দে জ্যোতিপ্রসাদ পুনরায় স্বাধীনতা সংগ্রামে অংশগ্রহণ করেন। ১৯৩৬ খ্রিষ্টাব্দে জ্যোতিপ্রসাদ আগরয়ালা দেওয়ানী ভূঞার সঙ্গে বিবাহ করেছিলেন। ১৯৫১ খ্রিষ্টাব্দের ১৭ জানুয়ারি জ্যোতিপ্রসাদ আগরওয়ালা কর্কট রোগে মৃত্যুবরণ করেন। মৃত্যুর সময় আগরওয়ালার বয়স ছিল ৪৮ বৎসর।
লিটল আউল
লিটল আউল ("Athene noctua") হল এক প্রজাতির পাখি যারা প্রধানত ইউরোপ, এশিয়া, কোরিয়া এবং উত্তর আফ্রিকার বিভিন্ন উষ্ণ অঞ্চলে বসবাস করে। এরা গ্রেট ব্রিটেনের কাছাকাছি থাকে না, যেখানেই তাদের ব্যাপারে প্রথম বল হয়ে থাকে ১৮৪২ সালে, এবং এদেরকে নিয়ে প্রথম বলেছিলেন থমাস পোইস। এরা সফলভাবেই নিউজিল্যান্ডের সাউথ আইল্যান্ড দ্বীপে এসেছিল বিংশ শতাব্দীর আগেই।
এই প্রজাতিটি টিপিকাল আউল প্রজাতির মধ্যে পড়ে, যারা সবথেকে বেশি প্রজাতির অন্তর্ভুক্ত। অন্য দলটি হল লক্ষ্মীপেঁচাদের দল।
এই পেঁচাটি একটি ছোটো প্রজাতির প্যাঁচা, প্রধানত লম্বা এবং এদের ডানার পরিমাপ হল উভয় পুরুষ এবং মহিলা দুজনেরই জন্য। এদের ওজন হয় প্রধানত .
প্রাপ্তবয়স্ক লিটল আউলদের সংখ্যা সবথেকে বেশি হয় যারা হল "A. n. noctua", এদের দেহের ওপরের অংশ প্রধানত যাদামি সাদা দাগযুক্ত হয়।, এবং দেহের নীচের অংশে বাদামি এবং সাদা রঙের বিদ্যুতের মতোন দাগ দেখতে পাওয়া যায়। এদের মাথা হয় বড়ো, পা হয় লম্বা এবং চোখের রঙ হয় হলুদ। এবং এদের সাদা রঙের ভ্রূ এদেরকে একটা চতুরতার ছোঁয়া দিয়ে যায়। এদের উড়ান অনেকটা সীমাবদ্ধ থাকে কাঠঠোকরাদের মতোন। তরুণরা অনেকটা মলিন রঙের হয় এবং প্রাপ্তবয়স্কদের মতোন মাথার ওপরে সাদা রঙের শিরস্ত্রাণের মতোন অংশ থাকে না এদের ডাক শুনতে অনেকটা এরকম - "কি-ইক"।
এই প্রজাতির একটা অংশ ফ্যাকাশে ধূসর-বাদামি রঙের হয় যারা প্রধানত "A. n. lilith"। এদের অন্যান্য উপজাতিগুলো হল, উত্তর আফ্রিকার "A. n. desertae", এবং তিনটি মধ্যবর্তী উপজাতি, দক্ষীণ-পূর্ব ইউরোপের এবং আনাতোলিয়ার "A. n. indigena" , "A. n. glaux" যাদেরকে পাওয়া যায় উত্তর আফ্রিকাতে এবং দক্ষিণপশ্চিম এশিয়াতে, এবং "A. n. bactriana" যারা প্রধানত মধ্য এশিয়াতে বিস্তার করে।
সারা পৃথিবীতে ১৩ টা উপজাতি পয়া গেছে এই লিটল আউল প্রজাতির এবং সবকটাই প্রধানত ইউরোপ এবং এশিয়া জুড়ে বিস্তার করে। লিটল আউল গ্রিক দেবী আথেনার পবিত্র ছিল, যেখান থেকেই এই প্রজাতিটি তাদের গণের নামকরণ পেয়েছে। এরা সবথেকে বেশি বিস্তার করে এবং এদের সংখ্যা অনেক বেশি অন্যান্য প্রজাতিদের তুলনায়। খুব সম্ভবত এরা বিশ্বের সবথেকে বেশি সংখ্যায় বিরাজ করে।
লিটল আউলদের আয়ু প্রধানত ৩ বছর অবধি থাকে।
এই প্রজাতিদের প্রধানত বিভিন্ন চাষাবাদের ক্ষেত্রে এবং অন্যান্য সমতলভূমিতে দেখতে পাওয়া যায়। এদের প্রধান শিকার হল পোকামাকড়, কেঁচো, ছোটো ছোটো সরীসৃপ ইত্যাদি। এছাড়াও এরা ছোটো ছোটো পাখি এবং প্রাণীও শিকার করে থাকে। এরা অনেক বড়ো আকারের প্রজাতির পাখিদেরও আক্রমণ করতে পারে। এরা আংশিকভাবে দিবাচর পাখি এবং মাঝে মাঝে দিনের বেলাতেও অত্যন্ত সাহসের সাথে শিকার ধরে।
এরা প্রধানত রাতেরবেলায় ডাকে এবং প্রজনন কাল আসলে আরোও জোরে জোরে ডাক্তে শোনা যায় এদেরকে। এদের বাসস্থান পরিবর্তন হয় তাদের স্বভাবের ওপরে নির্ভর করে। এরা প্রধানত গাছের গর্তে বাসা বাঁধে, এছাড়াও পাথরের ফাটলে, নদীর পাড়ে, দেওয়ালে, বাড়ি-ঘরেও এদের বাসা দেখতে পাওয়া যায়। এরা প্রধানত ৩ থেকে ৫ টা ডিম পাড়ে এবং সেই ডিম গুলো মহিলা পেঁচা তা দেয় ২৮-২৯ দিন ধরে। লিটল আউলরা বাড়িতেও বাসা বাঁধে এবং তারা সেখানে মানুষের তৈরি বাসায় থাকে। যদি তাদের বসবাসের স্থানে প্রচুর মানুষের বসবাস থেকে তারা ওই সকল মানুষদের সামনেই শিকার ধরতে অভ্যস্ত হয়ে পরে।
ফেলেসিয়া
ফেলেসিয়া ড্যানায় (জন্ম টাকোমা, ওয়াশিংটন) হলেন একজন মার্কিন পর্নোগ্রাফি অভিনেত্রী, ফেটিশ মডেল, এবং স্ট্রিপার। তার পর্নোগ্রাফি অভিনয়ের জীবন ছিল ১৯৯৩ থেকে ২০০৮ অবধি, যার মধ্যে তিনি পারফর্ম করেছেন একক সিন বা অন্যান্য মহিলা পর্নোগ্রাফি অভিনেত্রীদের সাথে সিন। যদিও তিনি একটা সিনে একজনের পুরুষের সাথে মুখমৈথুনের একটি দৃশ্যে অভিনয় করেছিলেন।
ফেলেসিয়া একটা কমিক বইও প্রকাশ করেছিলেন যার নাম হল "অ্যাডাল্ট স্টার স্টোরিস: ফেলেসিয়া"।
এ.ভি.এন পুরষ্কার
এক্স.আর.সি.ও খেতাব
জুলি দেলপি
জুলি দেলপি (ইংরেজি: Julie Delpy) (জন্ম: ২১ ডিসেম্বর, ১৯৬৯) একজন ফরাসি-মার্কিন অভিনেত্রী, চলচ্চিত্র পরিচালক, চিত্রনাট্যকার, গীতিকার এবং সংগীতশিল্পী। তিনি নিউ ইয়র্ক ইউনিভার্সিটির টিস্ক স্কুল অব দ্য আর্টস থেকে চলচ্চিত্র নির্মাণ বিষয়ে পড়াশোনা করেছেন এবং এ পর্যন্ত ৩০টির অধিক চলচ্চিত্রে কাজ করেছেন। তিনি "ইউরোপা ইউরোপা" (১৯৯০), "দ্য ভয়েজার" (১৯৯১), "" (১৯৯৩), "বিফোর সানরাইজ" (১৯৯৫), "বিফোর সানসেট" (২০০৪) এবং "বিফোর মিডনাইট" (২০০৪) ইত্যাদি উল্লেখযোগ্য চলচ্চিত্রে অভিনয় করেন। তিনি তিনটি , দুইটি অনলাইন ফিল্ম ক্রিটিকস সোসাইটি পুরস্কার, এবং দুটি একাডেমি পুরস্কারের জন্যে মনোনীত হয়েছেন। ১৯৯০ সালে তিনি মার্কিন যুক্তরাষ্ট্রে পাড়ি দেয়ার পর ২০০১ সালে মার্কিন নাগরিকত্ব লাভ করেন।
দেলপি ১৯৬৯ সালে ফ্রান্সের প্যারিসে জন্মগ্রহণ করেন। তার বাবা আলবার্ট দেলপি একজন মঞ্চ পরিচালক এবং মা মেরি পিলেট একজন মঞ্চ ও চলচ্চিত্র অভিনেত্রী। বাবা -মার সুবাদে ছোটবেলায় মঞ্চের সাথে পরিচয় ঘটে একমাত্র সন্তান দেলপির। এ প্রসঙ্গে দেলপির নিজের উক্তি উল্লেখ্য,
১৯৮৪ সালে মাত্র ১৪ বছর বয়সে নির্মাতা জঁ-লুক গদার, তার "ডিটেকটিভ" (১৯৮৫) ছবিতে দেলপিকে অন্তর্ভুক্ত করেন। দুই বছর পর, দেলপি বার্টার্ন্ড ট্যভেরনিয়রের "লা প্যাশন বীট্রাইচ"(La Passion Béatrice) (১৯৮৭) কাজ করেন এবং এতে অনবদ্য অভিনয়ের জন্য সিজার এ্যাওয়ার্ড ফর মোস্ট প্রমিজিং এ্যাক্টরস শ্রেনীতে মনোনীত হন। পরে তিনি অর্জিত অর্থ দিয়ে নিউ ইয়র্ক ভ্রমনে যান। তবে "ইউরোপা ইউরোপ"(১৯৯০) চলচ্চিত্রে অভিনয়ের মাধ্যমেই তিনি আন্তর্জাতিকভাবে খ্যাতি লাভ করেছেন। এই চলচ্চিত্রে তিনি জার্মান প্রো-নাজি চরিত্রে অভিনয় করেন যে কিনা না জেনেই জিউশ বীর সোলেমন পেরেলের সাথে প্রেমের সম্পর্কে আবদ্ধ হন। এই চলচ্চিত্রে অভিনয়ের জন্য তাকে অনর্গল জার্মান বলতে হয়েছিল।
জুলি দেলপি অভিনয়ের পাশাপাশি সংগীত চর্চাও করেন। তিনি ২০০৩ সালে শিরোনাম-অ্যালবাম, "জুলি দেলপি" প্রকাশ করেন। এই অ্যালবামের তিনটি গান–"এ্যা ওয়াল্টজ ফর এ্যা নাইট," "এ্যান ওশেন এপার্ট," এবং "যে ট'আইমে ট্যান্ট"– তার "বিফোর সানসেট" চলচ্চিত্রে অন্তর্ভুক্ত ছিল। এছাড়াও তিনি মার্ক কলিনের "লালালা" শেষাংশে "টু ডেজ ইন প্যারিস" গানে কণ্ঠ দিয়েছেন, এবং এখানকার সবকটি অরজিনাল স্কোর তিনিই লিখেছেন। দেলপি ২০০৯ সালে মুক্তিপ্রাপ্ত চলচ্চিত্র "দ্য কাউন্টলেস'র" সংগীত রচনা করেছেন।
ওরিয়েন্টাল স্কোপ্স পেঁচা
ওরিয়েন্টাল স্কোপ্স পেঁচা ("Otus sunia") হল একটা ছোটো আকারের স্কোপ্স পেঁচা যাদেরকে প্রধানত পাওয়া যায় দক্ষিণ এশিয়া। এদেরকে প্রধানত শুষ্ক বনভুমিতে দেখতে পাওয়া যায়। এদেরকে প্রধানত চেনা যায় তাদের অন্যরকমের ডাকের সাহায্যে। আলাস্কাতে এদের নিয়ে দুটো রেকর্ড আছে।
একুশে পদক পুরস্কার (১৯৮০–৮৯)
একুশে পদক পুরস্কার বাংলাদেশের জাতীয় এবং সর্বোচ্চ বেসামরিক সম্মান। এটি ১৯৮০-১৯৮৯ সাল পর্যন্ত পদক প্রাপ্তদের তালিকা:
১৯৮০ সালে বিভিন্ন ক্ষেত্রে বিশেষ অবদানের জন্যে দেশের ৮ জন ব্যক্তিকে "একুশে পদক ১৯৮০" প্রদান করা হয়।
১৯৮১ সালে বিভিন্ন ক্ষেত্রে বিশেষ অবদানের জন্যে দেশের ৯ জন ব্যক্তিকে "একুশে পদক ১৯৮১" প্রদান করা হয়।
১৯৮২ সালে বিভিন্ন ক্ষেত্রে বিশেষ অবদানের জন্যে দেশের ৮ জন ব্যক্তিকে "একুশে পদক ১৯৮২" প্রদান করা হয়।
১৯৮৩ সালে বিভিন্ন ক্ষেত্রে বিশেষ অবদানের জন্যে দেশের ৯ জন ব্যক্তিকে "একুশে পদক ১৯৮৩" প্রদান করা হয়।
১৯৮৪ সালে বিভিন্ন ক্ষেত্রে বিশেষ অবদানের জন্যে দেশের ১০ জন ব্যক্তিকে "একুশে পদক ১৯৮৪" প্রদান করা হয়।
১৯৮৫ সালে বিভিন্ন ক্ষেত্রে বিশেষ অবদানের জন্যে দেশের ৮ জন ব্যক্তিকে "একুশে পদক ১৯৮৫" প্রদান করা হয়।
১৯৮৬ সালে বিভিন্ন ক্ষেত্রে বিশেষ অবদানের জন্যে দেশের ৭ জন ব্যক্তিকে "একুশে পদক ১৯৮৬" প্রদান করা হয়।
১৯৮৭ সালে বিভিন্ন ক্ষেত্রে বিশেষ অবদানের জন্যে দেশের ১২ জন ব্যক্তিকে "একুশে পদক ১৯৮৭" প্রদান করা হয়।
১৯৮৮ সালে বিভিন্ন ক্ষেত্রে বিশেষ অবদানের জন্যে দেশের ৫ জন ব্যক্তিকে "একুশে পদক ১৯৮৮" প্রদান করা হয়।
১৯৮৯ সালে বিভিন্ন ক্ষেত্রে বিশেষ অবদানের জন্যে দেশের ৭ জন ব্যক্তিকে "একুশে পদক ১৯৮৯" প্রদান করা হয়।
ক্যালকাটা স্কুল অব ট্রপিক্যাল মেডিসিন
ক্যালকাটা স্কুল অফ ট্রপিকাল মেডিসিন (সিএসটিএম) হল ভারতে ক্রান্তীয় রোগজীবাণু সংক্রান্ত গবেষণার জন্য নির্মিত একটি চিকিৎসাপ্রতিষ্ঠান। ইন্ডিয়ান মেডিকাল সার্ভিসে কর্মরত ক্যালকাটা মেডিকেল কলেজের রোগনিরূপণবিদ্যার অধ্যাপক লিওনার্দ রজার্স (১৮৬৮-১৯৬২খ্রিঃ) এটি প্রতিষ্ঠা করেন ১৯১৪ খ্রিস্টাব্দে। ২০০৩ খ্রিস্টাব্দ পর্যন্ত এটি কলকাতা বিশ্ববিদ্যালয়ের অধীনস্থ ছিল। বর্তমানে ওয়েস্ট বেঙ্গল ইউনিভার্সিটি অফ হেলথ সায়েন্সেস এর আওতায় আছে।
উপেন্দ্রনাথ ব্রহ্মচারী এবং রোনাল্ড রসের মত খ্যাতনামা গবেষকেরা এই প্রতিষ্ঠানে কাজ করেছেন।
মার্ক ক্রেগ
মার্ক ডোনাল্ড ক্রেগ (জন্ম: ২৩ মার্চ, ১৯৮৭) অকল্যান্ডে জন্মগ্রহণকারী নিউজিল্যান্ডীয় ক্রিকেটার। নিউজিল্যান্ড জাতীয় ক্রিকেট দলে খেলার পাশাপাশি ঘরোয়া প্রথম-শ্রেণীর ক্রিকেটে ওতাগো দলের হয়ে খেলছেন। দলে তিনি মূলতঃ স্পিন বোলার। ডানহাতে অফ স্পিন বোলিংয়ের পাশাপাশি বামহাতে ব্যাটিংয়ে অভ্যস্ত তিনি।
৮ জুন, ২০১৪ তারিখে ওয়েস্ট ইন্ডিজে সফরকালীন সময়ে নিউজিল্যান্ড দলের হয়ে টেস্ট ক্রিকেটে অভিষেক ঘটে তার। সিরিজের ১ম টেস্টেই তার চমকপ্রদ বোলিং নৈপুণ্যে নিউজিল্যান্ড দল ১৮৬ রানের বিশাল ব্যবধানে ওয়েস্ট ইন্ডিজকে পরাজিত করে। খেলায় তিনি ১৮৮ রানের বিনিময়ে ৮ উইকেট লাভ করেন ও ম্যান অব দ্য ম্যাচের পুরস্কার লাভ করেন। এছাড়াও বিজে ওয়াটলিংয়ের সাথে জুটি গড়ে ৪ ঘন্টায় তিনি তার সর্বোচ্চ ৬৭ রান সংগ্রহ করেন। টেস্ট ক্রিকেটের ইতিহাসে প্রথম ক্রিকেটার হিসেবে প্রথম বলেই ছক্কা হাঁকান তিনি।
২৬ নভেম্বর, ২০১৪ তারিখে সংযুক্ত আরব আমিরাতের শারজায় পাকিস্তানের বিপক্ষে অনুষ্ঠিত ৩য় টেস্টের ১ম ইনিংসে ৭/৯৪ লাভ করেন, যা তার নিজস্ব সেরা বোলিং পরিসংখ্যান। এটি ছিল তার প্রথম ৫ উইকেট লাভ। ওয়েস্ট ইন্ডিজের বিরুদ্ধে তিনি তার পূর্বতন সেরা ৪/৯১ লাভ করেছিলেন। এরফলে পাকিস্তান দল ৩৫১ রানে গুটিয়ে যায়। পরবর্তীতে ব্রেন্ডন ম্যাককুলামের ১৮৮ বলে গড়া ঝড়ো ২০২ রানের ইনিংসে নিউজিল্যান্ড দল ইনিংস ও ৮০ রানের বিশাল ব্যবধানে জয়ী হয় ও সিরিজে ১-১ ব্যবধানে সমতা আনে। খেলায় তিনি ম্যান অব দ্য ম্যাচ নির্বাচিত হন।
কৃষ্ণকায় মেছো পেঁচা
কৃষ্ণকায় মেছো পেঁচা ("Bubo flavipes") হল প্যাঁচা প্রজাতির একধরনের পাখি। এদেরকে অন্যান্য মেছো পেঁচাদের সাথে একইভাগে রাখা হয় যার নাম হল "কেটুপা", কিন্তু এই দলটা আপেক্ষিক ভাবে ঈগল পেঁচাদের দলে পড়ে যায়, যার নাম হল "বুবো"।
এই টিপিকাল আউলদের প্রধানত পাওয়া উপক্রান্তীয় অঞ্চলে এবং বনাঞ্চলে। এদের প্রধান বিস্তার হল বাংলাদেশ, ভুটান, চীন, ভারত, লাওস, মায়ানমার, নেপাল, তাইওয়ান এবং ভিয়েতনাম। এরা প্রধানত মাছ খায়, এছাড়াও কাঁকড়া, চিংড়ি, ব্যাঙ, ব্যাঙ্গাচি, টিকটিকি, সাপ, এবং ছোটো ছোটো প্রাণী খায় যেমন গন্ধমূষিক, এবং ইঁদুর, বাদুড় ইত্যাদিও খেয়ে থাকে। এরা এছড়াও পাখি শিকার করে, যার মধ্যে একটা হল মান্দারিন হাঁস, যাদেরকে প্রধানত তাইওয়ানে দেখতে পাওয়া যায়। এই পেঁচা একটা নদীর ওপরে ৫.৫ থেকে ৭.৭ কিলোমিটার জায়গা নিজের দখলে রাখে।
নিকোবর স্কোপ্স পেঁচা
নিকোবর স্কোপ্স পেঁচা ("Otus alius") হল একধরনের প্যাঁচা প্রজাতির পাখি যারা প্রধানত টিপিকাল আউল পরিবারের অন্তর্ভুক্ত।
এদের প্রদান বাসস্থান হল নিকোবর দ্বীপপুঞ্জ, ভারত।
এদের প্রধান বাসস্থান হল ক্রান্তীয় নিম্নভূমির বিভিন্ন বনাঞ্চল। এদের অবস্থা খুবই সংকেতপূর্ণ এবং এদেরকে বিরল প্রজাতি হিসেবে ধরা হয়। এদেরকে আবিষ্কার করেছিলেন পামেলা সি. রাস্মুসেন ১৯৯৮ সালে।
সাদা ভ্রূ কাঠঠোকরা
সাদা ভ্রূ কাঠঠোকরা ("Sasia ochracea") হল একধরনের পাখি যারা প্রধানত কাঠঠোকরা পরিবারের অন্তর্ভুক্ত।
এদেরকে প্রধানত পাওয়া যায় বাংলাদেশ, ভুটান, কম্বোডিয়া, ভারত, লাওস, মায়ানমার, নেপাল, থাইল্যান্ড, এবং ভিয়েতনামে। এদের স্বাভাবিক বাসস্থান হল বন জঙ্গল এবং ক্রান্তীয় ও উপক্রান্তীয় এলাকার বিভিন্ন বনভূমি।
এই পাখিগুলো প্রধানত বাঁশ ব্যবহার করে তাদের বাসা বাধবার জন্য। এরা প্রধানত তাদের পায়ের সাহায্যে ভাঙ্গা বাঁশগুলোকে তোলে এবং তাদের ঠোঁটের সাহায্যে প্রধানত আংশিক ভাঙ্গা বাঁশগুলোকে পুরোপুরি ছেড়ে।
চামুন্ডা কালীমন্দির, মন্তেশ্বর
চামুন্ডা কালীমন্দির পশ্চিমবঙ্গের বর্ধমান জেলার মন্তেশ্বর নামক স্থানে অবস্থিত একটি প্রাচীন কালী মন্দির।
মন্তেশ্বরের চামুন্ডা কালীবিগ্রহ বিবসনা, ত্রিনয়না ও শ্যামবর্ণা। দেবীমূর্তির ডানহাতে ডমরু, শূল, অসি ও পানপাত্র এবং বামহাতে ত্রিশূল দিয়ে চণ্ড ও মুন্ডকে বধ করছেন। দেবীবিগ্রহের গলায় নরমুণ্ডমালা বর্তমান।
একুশে পদক পুরস্কার (২০১০–১৯)
একুশে পদক পুরস্কার বাংলাদেশের জাতীয় এবং সর্বোচ্চ বেসামরিক সম্মান। এটি ২০১০-২০১৯ সাল পর্যন্ত একুশে পদক প্রাপ্তদের তালিকা:
২০১০ সালে বিভিন্ন ক্ষেত্রে বিশেষ অবদানেন জন্যে দেশের ১৫ জন ব্যক্তিকে "একুশে পদক ২০১০" প্রদান করা হয়।
২০১১ সালে বিভিন্ন ক্ষেত্রে বিশেষ অবদানেন জন্যে দেশের ১৩ জন ব্যক্তিকে "একুশে পদক ২০১১" প্রদান করা হয়।
২০১২ সালে বিভিন্ন ক্ষেত্রে বিশেষ অবদানেন জন্যে দেশের ১৫ জন ব্যক্তিকে "একুশে পদক ২০১৩" প্রদান করা হয়।
২০১৩ সালে বিভিন্ন ক্ষেত্রে বিশেষ অবদানেন জন্যে দেশের ১২ জন ব্যক্তি এবং ১টি প্রতিষ্ঠানকে "একুশে পদক ২০১৩" প্রদান করা হয়।
২০১৪ সালে বিভিন্ন ক্ষেত্রে বিশেষ অবদানেন জন্যে দেশের পনের জন ব্যক্তিকে "একুশে পদক ২০১৪" প্রদান করা হয় ওসমানী স্মৃতি মিলনায়তনে ২০ ফেব্রুয়ারি ২০১৪।
২০১৫ সালে বিভিন্ন ক্ষেত্রে বিশেষ অবদানেন জন্যে দেশের পনেরো জন ব্যক্তিকে "একুশে পদক ২০১৫" প্রদান করা হয়।
২০১৬ সালে বিভিন্ন ক্ষেত্রে বিশেষ অবদানেন জন্যে দেশের ষোল জন ব্যক্তিকে "একুশে পদক ২০১৬" প্রদান করা হয়।
বিভিন্ন ক্ষেত্রে গুরুত্বপূর্ণ অবদানের স্বীকৃতি হিসেবে দেশের ১৭ জন বিশিষ্ট নাগরিককে "একুশে পদক ২০১৭" প্রদান করা হয়।
বিভিন্ন ক্ষেত্রে গুরুত্বপূর্ণ অবদানের স্বীকৃতি হিসেবে দেশের ২১ জন বিশিষ্ট নাগরিককে "একুশে পদক ২০১৮" প্রদান করা হয়।
একুশে পদক পুরস্কার (২০০০–০৯)
একুশে পদক পুরস্কার বাংলাদেশের জাতীয় এবং সর্বোচ্চ বেসামরিক সম্মান। এটি ২০০০-২০০৯ সাল পর্যন্ত একুশে পদক প্রাপ্তদের তালিকা:
২০০০ সালে বিভিন্ন ক্ষেত্রে বিশেষ অবদানেন জন্যে দেশের ১৫ জন ব্যক্তিকে "একুশে পদক ২০০০" প্রদান করা হয়।
২০০১ সালে বিভিন্ন ক্ষেত্রে বিশেষ অবদানেন জন্যে দেশের ১২ জন ব্যক্তিকে "একুশে পদক ২০০১" প্রদান করা হয়।
২০০২ সালে বিভিন্ন ক্ষেত্রে বিশেষ অবদানেন জন্যে দেশের ১৪ জন ব্যক্তিকে "একুশে পদক ২০০২" প্রদান করা হয়।
২০০৩ সালে বিভিন্ন ক্ষেত্রে বিশেষ অবদানেন জন্যে দেশের ১২ জন ব্যক্তিকে "একুশে পদক ২০০৩" প্রদান করা হয়।
২০০৪ সালে বিভিন্ন ক্ষেত্রে বিশেষ অবদানেন জন্যে দেশের ১০ জন ব্যক্তিকে "একুশে পদক ২০০৪" প্রদান করা হয়।
২০০৫ সালে বিভিন্ন ক্ষেত্রে বিশেষ অবদানেন জন্যে দেশের ১৪ জন ব্যক্তিকে "একুশে পদক ২০০৫" প্রদান করা হয়।
২০০৬ সালে বিভিন্ন ক্ষেত্রে বিশেষ অবদানেন জন্যে দেশের ১৩ জন ব্যক্তিকে "একুশে পদক ২০০৬" প্রদান করা হয়।
২০০৭ সালে বিভিন্ন ক্ষেত্রে বিশেষ অবদানেন জন্যে দেশের ৫ জন ব্যক্তিকে "একুশে পদক ২০০৭" প্রদান করা হয়।
২০০৮ সালে বিভিন্ন ক্ষেত্রে বিশেষ অবদানেন জন্যে দেশের ৯ জন ব্যক্তিকে "একুশে পদক ২০০৮" প্রদান করা হয়।
২০০৯ সালে বিভিন্ন ক্ষেত্রে বিশেষ অবদানেন জন্যে দেশের ১৩ জন ব্যক্তিকে "একুশে পদক ২০০৯" প্রদান করা হয়।
আনন্দময়ী কালীমন্দির, উলুবেড়িয়া
আনন্দময়ী কালীমন্দির পশ্চিমবঙ্গের হাওড়া জেলার উলুবেড়িয়া শহরে অবস্থিত একটি বিখ্যাত কালী মন্দির।
১৩২৭ বঙ্গাব্দের ১৭ই বৈশাখ ভাগীরথী নদীর তীরে ধনুকাকৃতি নবরত্ন আনন্দময়ী কালীমন্দির প্রতিষ্ঠিত হয়। পাথরে নির্মিত কালীবিগ্রহের পদতলে শ্বেতপাথরে তৈরী শবাসনে শায়িত শিব মূর্তি বর্তমান।
আনন্দময়ী কালীমন্দির, ডোমজুড়
আনন্দময়ী কালীমন্দির পশ্চিমবঙ্গের হাওড়া জেলার ডোমজুড় শহরে অবস্থিত একটি বিখ্যাত কালী মন্দির।
ঊনবিংশ শতাব্দীর প্রথমার্ধে ডোমজুড়ের আনন্দময়ী কালীমন্দির প্রতিষ্ঠিত হয়। মন্দিরের গর্ভগৃহে শবাসনে শায়িত শিবের নাভি থেকে উঠে আসা প্রস্ফুটিত পদ্মের ওপর চতুর্ভূজা নরমুণ্ডমালিনী কালীবিগ্রহ অবস্থিত। দেবীমূর্তির দুইপাশে চারটি করে পরীর মূর্তি অবস্থিত।
হাজার হাত কালীমন্দির, শিবপুর
হাজার হাত কালীমন্দির পশ্চিমবঙ্গের হাওড়া জেলার শিবপুর শহরে অবস্থিত একটি বিখ্যাত কালী মন্দির।
১৯১৪ খ্রিষ্টাব্দের বৈশাখী পূর্ণিমা তিথিতে তান্ত্রিক আশুতোষ তর্করত্ন এই মন্দির ও বিগ্রহ প্রতিষ্ঠা করেন ও কুমারটুলির প্রিয়নাথ পাল বিগ্রহের রূপদান করেন। এই বিগ্রহ মার্কণ্ডেয় পুরাণের মধ্যম চরিত্রের দ্বিতীয় অধ্যায়ের শ্লোকানুসারে নির্মিত যেখানে দেবী মহিষাসুর বধে উদ্যত। বিশালাকার দেবী বিগ্রহটির এক হাজার হাত বর্তমান ও ডান পা সিংহের পিঠে। প্রতি বছর বৈশাখী পূর্ণিমা তিথিতে এই মন্দিরে কালীপূজা হয়ে থাকে।
খুকী কালীমন্দির, বজবজ
খুকী কালীমন্দির পশ্চিমবঙ্গের দক্ষিণ চব্বিশ পরগণা জেলার বজবজ শহরে অবস্থিত একটি বিখ্যাত কালী মন্দির।
বজবজে চিত্রগঞ্জের শ্মশানে আটচালা খুকী কালীমন্দির অবস্থিত। কষ্টিপাথর নির্মিত এক ফুট উচ্চ চতুর্ভূজা ত্রিনয়না দেবী বিগ্রহের পদতলে শিব অনুপস্থিত।
ময়দাকালী মন্দির
ময়দা কালীমন্দির পশ্চিমবঙ্গের দক্ষিণ চব্বিশ পরগণা জেলার ময়দা গ্রামে অবস্থিত একটি বিখ্যাত কালী মন্দির।
১১৭৬ বঙ্গাব্দে বড়িশার সাবর্ণ চৌধুরী আটচালা ময়দা কালীমন্দির প্রতিষ্ঠা করেন। মন্দিরে গর্ভগৃহে অবস্থিত একটি শিলা কালী রূপে পূজিত হয়।
ধন্বন্তরী কালীমন্দির, মজিলপুর
ধন্বন্তরী কালীমন্দির ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার মজিলপুর শহরে অবস্থিত একটি বিখ্যাত কালী মন্দির।
সপ্তদশ শতাব্দীতে তন্ত্রসাধক ভৈরবানন্দ ধন্বন্তরী কালীবিগ্রহ খুঁজে পান ও কালীমন্দির প্রতিষ্ঠা করেন। মন্দিরের গর্ভগৃহে কাঠের তৈরী কারুকার্যময় রথসিংহাসনে পদ্মের ওপর শায়িত শিব বিগ্রহের বুকের ওপর দন্ডায়মানা সালঙ্কারা ত্রিনয়নী কালো কষ্টিপাথরে নির্মিত দক্ষিণাকালী বিগ্রহ অবস্থিত।
একুশে পদক পুরস্কার (১৯৯০–৯৯)
একুশে পদক পুরস্কার বাংলাদেশের জাতীয় এবং সর্বোচ্চ বেসামরিক সম্মান। এটি ১৯৯০-১৯৯৯ সাল পর্যন্ত পদক প্রাপ্তদের তালিকা:
১৯৯০ সালে বিভিন্ন ক্ষেত্রে বিশেষ অবদানের জন্যে দেশের ৬ জন ব্যক্তিকে "একুশে পদক ১৯৯০" প্রদান করা হয়।
১৯৯১ সালে বিভিন্ন ক্ষেত্রে বিশেষ অবদানের জন্যে দেশের ৮ জন ব্যক্তিকে "একুশে পদক ১৯৯১" প্রদান করা হয়।
১৯৯২ সালে বিভিন্ন ক্ষেত্রে বিশেষ অবদানের জন্যে দেশের ৯ জন ব্যক্তিকে "একুশে পদক ১৯৯২" প্রদান করা হয়।
১৯৯৩ সালে বিভিন্ন ক্ষেত্রে বিশেষ অবদানের জন্যে দেশের ৯ জন ব্যক্তিকে "একুশে পদক ১৯৯৩" প্রদান করা হয়।
১৯৯৪ সালে বিভিন্ন ক্ষেত্রে বিশেষ অবদানের জন্যে দেশের ৮ জন ব্যক্তিকে "একুশে পদক ১৯৯৪" প্রদান করা হয়।
১৯৯৫ সালে বিভিন্ন ক্ষেত্রে বিশেষ অবদানের জন্যে দেশের ৮ জন ব্যক্তিকে "একুশে পদক ১৯৯৫" প্রদান করা হয়।
১৯৯৬ সালে বিভিন্ন ক্ষেত্রে বিশেষ অবদানের জন্যে দেশের ৭ জন ব্যক্তিকে "একুশে পদক ১৯৯৬" প্রদান করা হয়।
১৯৯৭ সালে বিভিন্ন ক্ষেত্রে বিশেষ অবদানের জন্যে দেশের ১১ জন ব্যক্তিকে "একুশে পদক ১৯৯৭" প্রদান করা হয়।
১৯৯৮ সালে বিভিন্ন ক্ষেত্রে বিশেষ অবদানের জন্যে দেশের ৬ জন ব্যক্তিকে "একুশে পদক ১৯৯৮" প্রদান করা হয়।
১৯৯৯ সালে বিভিন্ন ক্ষেত্রে বিশেষ অবদানের জন্যে দেশের ১০ জন ব্যক্তিকে "একুশে পদক ১৯৯৯" প্রদান করা হয়।